**СҰРАҚТАР МЕН ЖАУАПТАР**

**«Шетелдік қаржыландыру мониторингі» мәселесі бойынша**

***Кіріспе***

«Салық және бюджетке төленетін басқа да міндетті төлемдер туралы» (Салық кодексі) Қазақстан Республикасының Кодексіне енгізілген (2016 жылғы 11 қазаннан бастап қолданысқа енгізілді) өзгерістерге сәйкес, есептілікті табыс ету бойынша талаптар шет мемлекеттер, халықаралық және шетелдік ұйымдар, шетелдіктер, азаматтығы жоқ адамдардан ақша және (немесе) өзге де мүлікті алған жеке және заңды тұлғаларға және (немесе) заңды тұлғаның құрылымдық бөлімшелеріне:

1) заңдық көмек көрсетуге, оның ішінде құқықтық ақпарат беруге, азаматтармен ұйымдардың мүдделерін қорғауға және білдіруге, сондай-ақ оларға консультация беруге;

2) қоғамдық пікірге сауалнамаларды, әлеуметтанушылық сауалнамаларды (**коммерциялық мақсатта жүргізілетін** қоғамдық пікірге сауалнамалар мен әлеуметтанушылық сауалнамаларды қоспағанда) зерделеуге және жүргізуге, сондай-ақ олардың нәтижелерін таратуға және орналастыруға;

3) аталған қызмет **коммерциялық мақсаттарда** жүзеге асырылатын жағдайларды қоспағанда, ақпаратты жинауға, талдауға және таратуға бағытталған жағдайда қолданылады.

2016 жылғы 19 қазандағы № 553 және 554 Қазақстан Республикасы Қаржы министрінің бұйрықтарымен өзге де мүліктерді және ақшаларды алғаны және жұмсағаны туралы мәліметтерді және мерзім және хабарламалар нысандарын тәртібін анықтайтын нормативті-құқықтық актілерге сәйкес бекітілген

\_\_\_\_\_\_\_\_\_\_\_\_\_

1. ***Сұрақ.*** *«Шетелдік көздерден ақша және (немесе) өзге де мүлікті тарту туралы салық органдарын міндетті түрде хабардар етуді көздейтін Салық кодексіне түзетулер қандай мақсатпен қабылданды?»*

**Жауап**. Хабарламалық сипатта, қосымша әкімшілік кедергілерді белгілемейтін шетелдік қаржыландыру мәселелерін реттеу мақсатында түзетулер қабылданды.

Шетелдік қаржыландыруды алатын тұлғаға, белгіленген мерзімдерде және тәртіппен олардың жұмсалуы туралы мәліметтерді жіберуі, ақшаны алғандығы туралы мәліметтерді мемлекеттік салық органдарына хабардар етуі жеткілікті. Тәртіп, нысандар (017.00, 018.00) және мерзімдер ҚР Қаржы министрінің 2016 жылғы 19 қазандағы № 553, 554 бұйрықтарымен белгіленген.

1. ***Сұрақ.*** *«Шетелдік қаржыландыру бойынша салық заңнамасында қандай жаңа енгізу көзделген?»*

 **Жауап.** 2016 жылғы 11 қазаннан бастап ҚР Заңының аясында төлемдер және төлем жүйелер мәселелері бойынша шетелдік көздерден қаржыландыру алған жеке және заңды тұлғалармен ҚР Қаржы министрінің 2016 жылғы 19 қазандағы № 553, 554 бұйрықтарымен белгіленген тәртіпке сәйкес 017.00, 018.00 нысандар бойынша есептілікті табыс ету бойынша ҚР Салық кодексінің түзетулеріне өзгерістер енгізілді. Әкімшілік құқық бұзушылық туралы Қазақстан Республикасының Кодексінде осы норманы бұзу әкімшілік жауапкершілікпен қарастырылған (ҚР ӘҚБТК 460-1, 460-2-бап).

1. ***Сұрақ.*** *«Салық заңнамасына өзгерістер енгізуіне байланысты шетелдік қаржыландыру бойынша бизнеске қосымша жүктеме күтілуде ме?»*

**Жауап.** Жаңа енгізулер шетелдік қаржыландырулар заң көмегін көрсетуге, зерттеу және қоғамдық пікірді жинау сауалнама жүргізу, талдау және ақпаратты таратуға алған жеке және заңды тұлғаларға қолданылады. Өзгерістер бизнесті кім жүргізетін, салық есептілігін ұсынатындарға қозғалмайды. Олар бұрын реттеліп көрсетілетін тек үш қызметтің көрсетілген түрлеріне жатады. Қазір салық есептілігі тапсырып жатқан барлық бизнес, барлық адамдар ҚР Заңының қолданысына 2016 жылғы 26 шілдедегі төлемдер және төлем жүйелер мәселелеріне сәйкес жатпайды.

1. ***Сұрақ.*** *«2016 жылғы 26 шілдеде Қазақстан Республикасындағы шетелдік қаржыландыру алушылар үшін жаңа есептілікті енгізетін төлемдер мен төлем жүйелері мәселелері бойынша ҚР Заңы қабылданды. Қай кезден бастап салық органына есеп беру қажет?»*

 **Жауап.** Көрсетілген Заңның шеңберінде есептілікті 017.00, 018.00 нысандар бойынша «Салық және бюджетке төленетін басқа да міндетті төлемдер туралы» (Салық кодексі) Қазақстан Республикасы Кодексінің 14-бабы 1-2 және 1-1 тармақтарымен қарастырылған (нормалар 2016 жылғы 11 қазаннан бастап қолданысқа енгізілді). Бұл ретте шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан алынған ақшаны және (немесе) өзге де мүлікті алғаны және жұмсағаны туралы есептілікті табыс ету тәртібі, нысандары, мерзімдері ҚР Қаржы министрінің 2016 жылғы 19 қазандағы № 553, 554 бұйрықтарымен белгіленген. Осы бұйрықтар алғашқы ресми жарияланған күнінен кейін күнтізбелік он күн өткен соң қолданысқа енгізілген (2016 жылғы 14 және 21 қарашада), яғни

017.00 н. есептілік – 2016 жылғы 25 қарашадан бастап*;*

018.00 н. есептілік – 2016 жылғы 2 желтоқсаннан бастап.

017.00, 018.00 н. есептіліктерді мемлекеттік кірістер органдарына табыс ету бойынша міндеттілік осы күндерден бастап туындайды.

1. ***Сұрақ.*** *«Шетелдік көздерден қаржыландыруды алған жағдайда қандай әрекеттер қабылдау қажет?»*

 **Жауап.** Шет мемлекеттерден, халықаралық және (немесе) шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүліктерді алушының қызметі төменде көрсетілген мақсатта жұмсалған жағдайда ҚР Қаржы министрінің 2016 жылғы 19 қазандағы № 553, 554 бұйрықтарымен белгіленген мерзімдерде және нысан бойынша тәртіппен 017.00, 018.00 нысандар бойынша:

 заңдық көмек көрсетуге, оның ішінде құқықтық ақпарат беруге, азаматтармен ұйымдардың мүдделерін қорғауға және білдіруге, сондай-ақ оларға консультация беруге;

 қоғамдық пікірге сауалнамаларды, әлеумет танушылық сауалнамаларды (коммерциялық мақсатта жүргізілетін қоғамдық пікірге сауалнамалар мен әлеуметтанушылық сауалнамаларды қоспағанда) зерделеуге және жүргізуге, сондай-ақ олардың нәтижелерін таратуға және орналастыруға;

 аталған қызмет коммерциялық мақсаттарда жүзеге асырылатын жағдайларды қоспағанда, ақпаратты жинауға, талдауға және таратуға бағытталғаны туралы есептілік бойынша мемлекеттік кірістер органдарына табыс ету міндеттілігі туындайды.

1. ***Сұрақ.*** *«ҚР Салық кодексінің қай бабында шетелдік қаржыландыру есептілігі туралы білуге болады?»*

 ***Жауап*.** ҚР Салық кодексінің 14-бабы 1-1-тармағымен шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан алынған ақшаны және (немесе) өзге де мүлікті алғаны және жұмсағаны туралы есептілікті табыс ету уәкілетті органмен белгіленген мерзімде және нысан бойынша тәртіппен салық төлеушінің міндеттілігі анықталған. ҚР Қаржы министрінің 2016 жылғы 19 қазандағы № 553, 554 бұйрықтарымен (017.00, 018.00) нысандар, тәртіп және мерзімдер белгіленген.

1. ***Сұрақ.*** *«Шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан алынған өзге де мүлікпен» дегеніміз нені түсіндіреді?*

 ***Жауап*.** ҚР Азаматтық кодексінің (Жалпы бөлім) 117-бабына сәйкес мүлік жылжымалы және жылжымайтын мүлік деп бөлінеді. Жылжымайтын мүлiкке (жылжымайтын заттар) жер учаскелерi, ғимараттар, құрылыстар, көпжылдық екпелер және жермен тығыз байланысты өзге мүлiк, яғни орнынан олардың мақсатына сай емес шығынсыз ауыстыру мүмкiн болмайтын объектілер жатады. Мемлекеттік тiркеуге жататын әуе және теңiз кемелерi, iшкi суда жүзу кемелері, «өзен-теңiз» жүзу кемелері, ғарыш объектiлері, магистральдық құбырлардың желілік бөлігі де жылжымайтын заттарға теңестiрiледi. Заңнамалық актілермен жылжымайтын заттарға өзге мүлiктер де жатқызылуы мүмкiн. Осыған байланысты, «өзге де мүлік» деп – ақшаны қоспағанда, жылжымалы және жылжымайтын мүлік заң актілерінде жатқызылған мүлік түсіндіріледі.

1. ***Сұрақ.*** *«2016 жылғы 26 шілдедегі № 12-VІ ҚРЗ төлемдер және төлем жүйелері бойынша Қазақстан Республикасы Заңының қолданысқа енгізілгенге дейінгі, яғни 2016 жылғы 11 қазанына дейін шетелдік қаржыландыру мәмілелер бойынша жасалған есептілікті табыс ету мерзімі қандай?*

 **Жауап.** «Құқықтық актілер туралы»Қазақстан Республикасы Заңының 43-бабы 1-тармағына сәйкес нормативтiк құқықтық актiнiң күшi ол қолданысқа енгiзілгенге дейiн туындаған қатынастарға қолданылмайды. 017.00, 018.00 нысандар бойынша есептілікті табыс ету «Салық және бюджетке төленетін басқа да міндетті төлемдер туралы» (Салық кодексі) Қазақстан Республикасы Кодексінің 14-бабы 1-1 және 1-2 тармақтарымен белгіленген (нормалар 2016 жылғы 11 қазаннан бастап қолданысқа енгізілді). Бұл ретте Қазақстан Республикасы Қаржы министрінің 2016 жылғы 19 қазандағы №№ 553, 554 бұйрықтарымен көрсетілген есептіліктердің нысандар, тәртіптер және мерзімдері белгіленген (2016 жылғы 25 қарашадан және 2016 жылғы 2 желтоқсаннан бастап қолданысқа енгізілді). Осыған байланысты, 2016 жылғы 11 қазаннан бастап алынған (018.01 н. қосымша) және оларды жұмсалған (018.02 н. қосымша) ақша бойынша 018.00 нысандағы есептілікті табыс ету бойынша міндеттілік туындайды. Тәртіпті негізге ала отырып, 018.00 нысандағы есептілікті табыс ету мерзімі – тоқсан сайын, келесі есептік тоқсаннан кейінгі екініші айдың 15 күнінен кешіктірмей.

1. ***Сұрақ.*** *«Шет мемлекеттерден, халықаралық және
шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлік алғаны туралы хабарлама (017.00 нысан) мемлекеттік кірістер органдарына мәміле жасалған күннен кейінгі күннен бастап 10 жұмыс күні ішінде ұсынылады. «Мәміле» деген ұғым нені түсіндіреді?*

 **Жауап.** ҚР Азаматтық кодексінің (Жалпы бөлім) «Мәмілелер» 4-тарауында 147 б.-162 б. мәміле ұғымы берілген. Азаматтар мен заңды тұлғалардың азаматтық құқықтары мен мiндеттерiн белгiлеуге, өзгертуге немесе тоқтатуға бағытталған әрекеттерi мәмiлелер деп танылады. Мәмiлелер бiржақты және екi немесе көпжақты (шарттар) болуы мүмкiн. Мәмiлелер ауызша және жазбаша нысанда жасалады (жай немесе нотариалдық). Мәміленің жазбаша нысаны қағаз жеткізгіште немесе электрондық нысанда жасалады. Жазбаша түрде жасалған шартты орындау үшiн жасалған мәмiлелер, егер заңдарға қайшы келмесе, тараптардың келісімi бойынша ауызша жасалуы мүмкiн.

1. ***Сұрақ.*** *«2016 жылғы 4 тоқсанда жасалған, шетелдік қаржыландыру мәмілелер бойынша есептілікті табыс ету мерзімі қандай?»*

 **Жауап.** Қазақстан Республикасы Қаржы министрінің 2016 жылғы 19 қазандағы №№ 553, 554 бұйрықтарымен шетелдік қаржыландыру бойынша есептілікті табыс ету нысандар, тәртіптер және мерзімдері белгіленген. Тәртіпті негізге ала отырып, 2016 жылғы 4 тоқсанда жасалған мәмілелер бойынша 017.00 нысандағы есептілікті ұсыну мерзімі – келесі мәмілелер жасалған күннен кейінгі 10 жұмыс күн ішінде; 018.00 нысан – 2017 жылғы 15 ақпаннан кешіктірілмей. 018.00 н. есептілікті табыс ету мерзімі – тоқсан сайын, келесі есептік тоқсаннан кейінгі екінші айдың 15 күнінен кешіктірмей, алынған ақшаны және (немесе) мүлікті толық жұмсағанға дейін.

1. ***Сұрақ.*** *«2016 жылғы желтоқсанда шетелдік ұйымдардан ақша алып мәміле жасасты, бірақ осы ақшаны жұмсау кейінірек болады. Мемлекеттік кірістер органдарына қалай есеп береді?»*

 **Жауап.** Қазақстан Республикасы Қаржы министрінің 19.10.2016 жылғы №№ 553, 554 бұйрықтарымен шетелдік қаржыландыру бойынша есептілікті табыс ету нысандар, тәртіптер және мерзімдері белгіленген.

Салық кодексінің 1-1-бабы 1-тармағында көзделгендейақша алушының қызметі мақсаттарға бағытталған жағдайда, 2016 жылғы желтоқсанда шетелдік ұйымдардан ақшаны алғандығы туралы мәміле жасалған күннен кейін 10 жұмыс күн ішінде 017.00 нысандағы есептілікті ұсына отырып мемлекеттік кірістер органдарын хабардар ету қажет. Сосын, есепті тоқсаннан кейінгі екінші айдың 15 күнінен кешіктірмей, тоқсан сайын 018.00 нысандағы есептілікті, алынған ақшаны толық жұмсағанға дейін мемлекеттік кірістер органдарына табыс ету қажет.

1. ***Сұрақ.*** *«Шетелдік ұйымдардан алынған ақша туралы мәміле 2016 жылғы 26 шілдедегі № 12-VІ ҚРЗ төлемдер және төлем жүйелері бойынша Қазақстан Республикасы Заңын қолданысқа енгізілгенге дейін (яғни 2016ғ. 11 қазанға дейін) жасалса, бұл жағдайда, 017.00, 018.00 н. есептіліктерді табыс ету бойынша міндеттілік туындайды ма?»*

 **Жауап.** «Құқықтық актілер туралы»Қазақстан Республикасы Заңының 43-бабы 1-тармағына сәйкес нормативтiк құқықтық актiнiң күшi ол қолданысқа енгiзілгенге дейiн туындаған қатынастарға қолданылмайды. 017.00, 018.00 нысандар бойынша есептілікті табыс ету «Салық және бюджетке төленетін басқа да міндетті төлемдер туралы» (Салық кодексі) Қазақстан Республикасы Кодексінің 14-бабы 1-1 және 1-2 тармақтарымен белгіленген (нормалар 2016 жылғы 11 қазаннан бастап қолданысқа енгізілді). Бұл ретте Қазақстан Республикасы Қаржы министрінің 2016 жылғы 19 қазандағы №№ 553, 554 бұйрықтарымен көрсетілген есептіліктердің нысандар, тәртіптер және мерзімдері белгіленген (2016 жылғы 25 қарашадан және 2016 жылғы 2 желтоқсаннан бастап қолданысқа енгізілді). Осыған байланысты, 2016 жылғы 11 қазаннан бастап алынған (018.01 н. қосымша) және оларды жұмсалған (018.02 н. қосымша) ақша бойынша 018.00 нысандағы есептілікті табыс ету бойынша міндеттілік 2016 жылғы 2 желтоқсаннан бастап туындайды.

1. ***Сұрақ.*** *«Бірінші рет қай кезеңге есеп беру қажет (2016 жылғы 11 қазаннан кейін ба немесе есеп күні басқа бола ма?»*

 ***Жауап*.**Хабарлама нысаны 017.00 және оны толтыру қағидалары 2016 жылғы 25 қарашадан күшіне енгендіктен, шетелдік қаржыландыруды алған тұлға, осы хабарламаны 2016 жылғы 25 қарашадан 2016 жылғы 12 желтоқсанға (қоса алғанда) дейін, 2016 жылғы 11 қазаннан бастап туындаған қатынастар бойынша табыс ету қажет.

1. ***Сұрақ.*** *«018.00н. мәліметтерді шетелдік ұйымдардан ақша және (немесе) өзге де мүлік алғаны туралы фактілер бар болған жағдайда ғана мемлекеттік кірістер органдарына беру керек пе?»*

 **Жауап.** Ия, алушының қызметі ҚР Салық кодексінің 14-бабы 1-1-тармағымен белгіленген мақсатта жолданған жағдайда, шетелдік көздердерден ақша және (немесе) өзге де мүліктерді алғаны және (немесе) жұмсалған туралы фактілер бар болса. 018.00 н. есептілікті жасау (толтыру) тәртібі және табыс ету ҚР Қаржы министрінің 19.10.2016ж. № 554 бұйрығымен белгіленген. Тәртібіне сәйкес көрсетілуге жататын деректер болмаған жағдайда, көрсетілген есептілік нөлдік мәнімен табыс етіледі. Есептілікті табыс ету алынған ақшаны және (немесе) мүлікті толық жұмсағанда ғана тоқтатылады.

1. ***Сұрақ.*** *«Келісім-шартта қол қойылады, келісім-шарттағы сома бірнеше транштарға (келісім-шарт бойынша) бөлінеді. 017.00 н. хабарламаға соммаларды қалай көрсету қажет, өйткені бағам әр траншқа әртүрлі болып табылады. Кеңестен кейін 2016 жылғы 1 наурызда келісім-шарт бойынша қол қойылған, 2016 жылғы 29 желтоқсанда түскен ақша алынғандығы туралы хабарламаны МКБ жібердім?»*

 **Жауап.** «Құқықтық актілер туралы»Қазақстан Республикасы Заңының 43-бабы 1-тармағына сәйкес нормативтiк құқықтық актiнiң күшi ол қолданысқа енгiзілгенге дейiн туындаған қатынастарға қолданылмайды. 017.00, 018.00 нысандар бойынша есептілікті табыс ету «Салық және бюджетке төленетін басқа да міндетті төлемдер туралы» (Салық кодексі) Қазақстан Республикасы Кодексінің 14-бабы 1-1 және 1-2 тармақтарымен белгіленген (нормалар 2016 жылғы 11 қазаннан бастап қолданысқа енгізілді). Бұл ретте Қазақстан Республикасы Қаржы министрінің 2016 жылғы 19 қазандағы №№ 553, 554 бұйрықтарымен көрсетілген есептіліктердің нысандар, тәртіптер және мерзімдері белгіленген (2016 жылғы 25 қарашадан және 2016 жылғы 2 желтоқсаннан бастап қолданысқа енгізілді). 2016 жылғы 1 наурызда жасалған келісім-шарт бойынша қарастырылған жағдайда 018.00 нысандағы есептілікті 2016 жылғы 15 ақпаннан кешіктірмей мемлекеттік кірістер органдарына табыс ету, 2016 жылғы 29 желтоқсанға дейінгі алынған ақшалар және оларды жұмсағандығы бойынша мәліметтерді 018.01 н. және 018.02 н. қосымшаларында толтыру қажет.

1. ***Сұрақ.*** *«Шетелдік қаржыландыру бойынша есептілікті кім табыс ету қажет (017.00, 018.00 нысандар)?»*

 **Жауап.** ҚР Салық кодексінің 14-бабы 1-1-тармағына сәйкес тұлғалар және (немесе) заңды тұлғаның құрылымдық бөлімшелері шет мемлекеттерден, халықаралық және (немесе) шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүліктерді алғаны, егер мынадай қызмет мақсатына:

 - заңдық көмек көрсетуге, оның ішінде құқықтық ақпарат беруге, азаматтармен ұйымдардың мүдделерін қорғауға және білдіруге, сондай-ақ оларға консультация беруге;

 - қоғамдық пікірге сауалнамаларды, әлеумет танушылық сауалнамаларды (коммерциялық мақсатта жүргізілетін қоғамдық пікірге сауалнамалар мен әлеуметтанушылық сауалнамаларды қоспағанда) зерделеуге және жүргізуге, сондай-ақ олардың нәтижелерін таратуға және орналастыруға;

 - аталған қызмет коммерциялық мақсаттарда жүзеге асырылатын жағдайларды қоспағанда, ақпаратты жинауға, талдауға және таратуға бағытталған жағдайда 017.00, 018.00 нысандар бойынша есептілікті табыс ету қажет.

1. ***Сұрақ.*** *«Шетелдік қаржыландыру бойынша есептілікті табыс етуден қандай санат тұлғалары босатылады?»*

 ***Жауап*.** ҚР Салық кодексінің14-бабы 1-1-тармағына сәйкес 017.00, 018.00 нысандар бойынша есептілікті табыс етуден мынадай тұлғалар:

*1) мемлекеттік мекемелерге;*

*2) лауазымдық міндеттерін атқару кезінде жауапты мемлекеттік лауазымдарды атқаратын адамдарға, мемлекеттік функцияларды орындауға уәкілеттік берілген адамдарға, Қазақстан Республикасының Парламенті және мәслихаттар депутаттарына (өз қызметін босатылмаған негізде жүзеге асыратын мәслихаттар депутаттарын қоспағанда), әскери қызметшілерге, құқық қорғау және арнаулы мемлекеттік органдардың қызметкерлеріне;*

*3) екінші деңгейдегі банктерге, банк операцияларының жекелеген түрлерін жүзеге асыратын ұйымдарға, сақтандыру ұйымдарына;*

*4) тізбесін Қазақстан Республикасының Үкіметі бекітетін, мониторингке жататын ірі салық төлеушілерге;*

*5) мектепке дейінгі және орта білім беру ұйымдарына, техникалық және кәсіптік, орта білімнен кейінгі, жоғары және жоғары оқу орнынан кейінгі білімнің білім беру бағдарламаларын іске асыратын білім беру ұйымдарына, сондай-ақ дербес білім беру ұйымдары мен халықаралық мектептерге;*

*6) адвокаттық, нотариаттық қызметті, жеке сот орындаушыларының, медиаторлардың, төрешілердің, бағалаушылардың, аудиторлардың қызметін жүзеге асыруға байланысты алынған ақшаға және (немесе) өзге де мүлікке;*

*7) квазимемлекеттік сектор субъектілеріне;*

*8) Қазақстан Республикасында аккредиттелген шет мемлекеттің дипломатиялық және оған теңестірілген өкілдіктеріне, шет мемлекеттің консулдық мекемелеріне, сондай-ақ олардың қызметкерлеріне;*

*9) спорттың ұлттық, техникалық және қолданбалы түрлерін дамытуға, дене шынықтыру мен спортты қолдауға және ынталандыруға бағытталған, сондай-ақ спорттық іс-шараларды, оның ішінде халықаралық спорттық жарыстарды, спорттық-бұқаралық іс-шараларды өткізуге арналған ақшаға және (немесе) өзге де мүлікке;*

*10) Қазақстан Республикасының халықаралық шарттары негізінде алынатын ақшаға және (немесе) өзге де мүлікке;*

*11) емделудің ақысын төлеу немесе сауықтыру, профилактикалық рәсімдерден өту мақсатында алынатын ақшаға және (немесе) өзге де мүлікке;*

*12) сыртқы сауда келісімшарттары бойынша пайда түрінде алынатын ақшаға және (немесе) өзге де мүлікке;*

*13) халықаралық тасымалдарды ұйымдастырғаны және жүзеге асырғаны үшін, халықаралық пошта байланысы қызметтерін көрсеткені үшін алынатын ақшаға және (немесе) өзге де мүлікке;*

*14) Қазақстан Республикасының заңнамасына сәйкес жасалған инвестициялық келісімшарттар шеңберінде алынатын ақшаға және (немесе) өзге де мүлікке;*

*15) төлем көзінен жеке табыс салығын ұстап қалғанын растайтын құжаттар болған кезде, төлем көзінен бұрын осындай салық салынған дивиденттердің, сыйақылардың, ұтыстардың сомаларына;*

*16) Қазақстан Республикасының Үкіметі белгілеген өзге де жағдайларға босатылады.*

1. ***Сұрақ.*** *«Салық кодексінің 14-бабы 1-1-тармағымен шетелдік қаржыландыру бойынша есептілікті табыс ету туралы (017.00, 018.00 н.) талаптар қолданылмайтын тұлғалардың тізімдері және жағдайлар т*ізбесі анықталған. Бұл тізбеге «Қазақстан Республикасының Үкіметі белгілеген өзге де жағдайлар» кіреді. Қандай жағдайлар туралы айтылады?»

**Жауап.** Қазіргі уақытта мұндай жағдай жоқ.

1. **Сұрақ.** *«Есептіліктен босату мәселесі бойынша түсіндіру қажет (тізім ерекшеліктері) – Мысалы, «халықаралық шарттардың негізінде алынған ақша және (немесе мүлік) нені білдіреді»? ЮСАИД-тан грант алушылар, АҚШ пен Қазақстан арасындағы екі жақты үкіметаралық келісімі бар негізінде есептілікті табыс ету қажеттілігінен босатылады ма? Бұл Халықаралық шарттар мен келісімдер шеңберінде Қазақстанда жұмыс істейтін басқа да донарларға қатысты (СОРОС, БҰҰ және т.б)?».*

 **Жауап.** «Қазақстан Республикасының халықаралық шарттары туралы» ҚР Заңына сәйкес - Қазақстан Республикасы шет мемлекетпен (шет мемлекеттермен) немесе халықаралық ұйыммен (халықаралық ұйымдармен) жазбаша нысанда жасасқан және мұндай келісімнің бір құжатта немесе өзара байланысты бірнеше құжаттарда екендігіне қарамастан, сондай-ақ оның нақты атауына қарамастан халықаралық құқықпен реттелетін халықаралық келісім. Осыған байланысты, тұлға, оның ішінде көрсетілген Заңға сәйкес жасалған халықаралық шарттардың негізінде ақша алған шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүліктерді алғандығы туралы есептілікті табыс етуден босатылады.

1. ***Сұрақ.*** *«Шетелдік компаниялардан заңгерлік көмекті қоса алғанда, төлемдерге қызмет көрсеткені үшін алатын коммерциялық кәсіпорындар Салық кодексінің 14-бабы 1-1-тармағына сәйкес мемлекеттік кірістер органдарына 017.00, 018.00 нысандар бойынша есептілікті табыс етуге және толтыруға міндетті ме»?*

 **Жауап.** *ҚР Салық кодексінің 14-бабы 1-1-тармағына сәйкес жеке және заңды тұлғалар және (немесе) заңды тұлғаның құрылымдық бөлімшелері шет мемлекеттерден, халықаралық және (немесе) шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүліктерді алған мынадай қызмет түріне:*

1. *заңдық көмек көрсетуге, оның ішінде құқықтық ақпарат беруге, азаматтармен ұйымдардың мүдделерін қорғауға және білдіруге, сондай-ақ оларға консультация беруге;*
2. *қоғамдық пікірге сауалнамаларды, әлеумет танушылық сауалнамаларды (коммерциялық мақсатта жүргізілетін қоғамдық пікірге сауалнамалар мен әлеуметтанушылық сауалнамаларды қоспағанда) зерделеуге және жүргізуге, сондай-ақ олардың нәтижелерін таратуға және орналастыруға;*
3. *аталған қызмет коммерциялық мақсаттарда жүзеге асырылатын жағдайларды қоспағанда, ақпаратты жинауға, талдауға және таратуға бағытталғаны туралы есептілікті табыс ету талаптары қолданылады.*

Осыған байланысты, егер көрсетілген қызмет коммерциялық мақсатта жүзеге асырылса, онда 017.00, 018.00 нысандар бойынша есептілікті толтыру және табыс ету бойынша міндеттемелері болмайды.

1. ***Сұрақ.*** *«Шетелдік ұйымдардан ақша алған тұлға, қандай жағдайда шетелдік қаржыландыру бойынша 018.00 нысандағы есептілікті ұсынуға міндетті?»*

 **Жауап.** ҚР Салық кодексінің 14-бабы 1-1-тармағының 1) тармақшасында көзделген жағдайда, яғни ақшаны және (немесе) өзге де мүлікті алушының қызметі:

заңдық көмек көрсетуге, оның ішінде құқықтық ақпарат беруге, азаматтармен ұйымдардың мүдделерін қорғауға және білдіруге, сондай-ақ оларға консультация беруге;

қоғамдық пікірге сауалнамаларды, әлеуметтанушылық сауалнамаларды (коммерциялық мақсатта жүргізілетін қоғамдық пікірге сауалнамалар мен әлеуметтанушылық сауалнамаларды қоспағанда) зерделеуге және жүргізуге, сондай-ақ олардың нәтижелерін таратуға және орналастыруға;

аталған қызмет коммерциялық мақсаттарда жүзеге асырылатын жағдайларды қоспағанда, ақпаратты жинауға, талдауға және таратуға бағытталған жағдайда.

 Бұл жағдайда тұлға ҚР Қаржы министрінің 19.10.2016ж. № 553 бұйрығымен белгіленген тәртіпте және мерзімде 017.00 нысандағы есептілікті табыс ете отырып, *шетелдік ұйымдардан ақша алғаны туралы мемлекеттік кірістер органдарына хабарлауы тиіс.*

1. ***Сұрақ*.** *«Төлемдер және төлем жүйелері мәселелері бойынша Қазақстанда фильмдер шығару, репортаждар (телевизиялық немесе онлайн) спектакльдер 2016 жылғы 26 шілдедегі № 12-VІ ҚРЗ Қазақстан Республикасы Заңының* қолданысына жатады ма*?»*

 **Жауап.** *ҚР Салық кодексінің 14-бабы 1-- тармағына сәйкес жеке және заңды тұлғалар және (немесе) заңды тұлғаның құрылымдық бөлімшелері шет мемлекеттерден, халықаралық және (немесе) шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүліктерді алған мынадай қызмет түріне:*

1. *заңдық көмек көрсетуге, оның ішінде құқықтық ақпарат беруге, азаматтармен ұйымдардың мүдделерін қорғауға және білдіруге, сондай-ақ оларға консультация беруге;*
2. *қоғамдық пікірге сауалнамаларды, әлеумет танушылық сауалнамаларды (коммерциялық мақсатта жүргізілетін қоғамдық пікірге сауалнамалар мен әлеуметтанушылық сауалнамаларды қоспағанда) зерделеуге және жүргізуге, сондай-ақ олардың нәтижелерін таратуға және орналастыруға;*
3. *аталған қызмет коммерциялық мақсаттарда жүзеге асырылатын жағдайларды қоспағанда, ақпаратты жинауға, талдауға және таратуға бағытталғаны туралы есептілікті табыс ету талаптары қолданылады.*

 Сонымен қатар, ҚР Салық кодексінің 14-бабы 1-2-тармағына сәйкес шет мемлекеттердің, халықаралық және шетелдік ұйымдардың, шетелдіктермен азаматтығы жоқ адамдардың қаражаты есебінен жариялайтын, тарататын және (немесе) орналастыратын ақпарат пен материалдарда тапсырыс берген тұлғалар туралы мәліметтер қамтылуға тиіс.

Бұл ретте, егер жинау, талдау және ақпарат тарату репортаждар өндірісі арқылы жүргізілсе, онда бұл іс-әрекет заңның қолданысына жатады.

1. ***Сұрақ.*** *«Сақтандыру ұйымы шетелдік ұйымдардан ақша алған фактісі бар болған жағдайда шетелдік қаржыландыру бойынша есептілік тапсыру керек пе?»*

 **Жауап.** Жоқ,Салық кодексінің 14-бабы 1-1-тармағына сәйкес.

1. ***Сұрақ.*** *«Біз, шетелдік ұйымдардан ақша алғандығы туралы мемлекеттік кірістер органдарын хабардар етсін деп ешқандай шешіммен өкілеттік беруге қоймаған ҚР Резидент заңды тұлғаның құрылымдық бөлімшесіміз, осы жағдайда 017.00 нысан бойынша есептілікті беру керек пе?»*

 **Жауап.** Жоқ,ҚР Қаржы министрінің19.10.2016ж. № 553 бұйрығымен белгіленген Ереженің 2-тармағына сәйкес. Бұл жағдайда, 017.00 есептілікті табыс ету бойынша міндеттемесі шетелдік ұйымдардан ақша алушы болып табылатын, ҚР резидент заңды тұлғасына жүктеледі.

1. ***Сұрақ.*** *«Шетелдік ұйым өзінің тұрақты мекемесіне (ТМ) ақша аударады, ал өз кезегінде бұл қаражатты 3 жақты мәміле аясында ҚР резидентіне аударады. 017.00 және 018.00 нысандарын кім беру қажет?»*

 **Жауап.** 017.00 және 018.00 н. есептілікті табыс ету бойынша міндеттеме ҚР резидентінде туындайды. ТМ-да 018.00 есептілікті табыс ету бойынша міндеттеме туындайды, егер ақша алушы ТМ және ҚР резидент – Салық кодексінің 14-бабы 1-1 тармағында көзделген қызметті жүзеге асырса.

1. ***Сұрақ.*** *«Шетелдік қаржыландыру кезінде есептіліктің қай нысаны беріледі (017.00, 018.00 нысандар)?»*

 **Жауап.** Шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүліктерді алған және жұмсаған кезде орналасқан/тұрғылықты жері бойынша мемлекеттік кірістер органдарына ҚР Қаржы министрінің 2016 жылғы 19 қазандағы №№ 553, 554 бұйрығымен белгіленген мерзімде және (017.00, 018.00) нысандар бойынша тәртіпте есептілік табыс етіледі.

1. ***Сұрақ.*** *«Есептілікті табыс ету үшін қаржыландырудың ең аз сомасы қандай017.00, 018.00 нысандар?»*

**Жауап.** ҚР Қаржы министрінің 2016 жылғы 19 қазандағы №№553, 554 бұйрығымен белгіленген тәртіпке сәйкес, жеке және заңды тұлғалар және (немесе) заңды тұлғаның құрылымдық бөлімшелері шет мемлекеттерден, халықаралық және (немесе) шетелдік ұйымдардан, шетелдіктерден, азаматтығы жоқ адамдардан 1 теңгеден асатын сомаға, олармен жасалған мәмілелер бойынша ақша және (немесе) өзге де мүліктерді алғаны туралы мәліметтерді орналасқан/тұрғылықты жері бойынша мемлекеттік кірістер органдарына хабардар етуге міндетті.

1. ***Сұрақ.*** *«Шетелдік қаржыландыру бойынша есептілікті табыс ету қандай мерзімде ұсынылады (017.00, 018.00 нысандар)?»*

 **Жауап.** Шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан алынған ақшаны және (немесе) өзге де мүлікті алғаны және жұмсағаны туралы есептілікті табыс ету тәртібі, нысандары, мерзімдері ҚР Қаржы министрінің 2016 жылғы 19 қазандағы № 553, 554 бұйрықтарымен белгіленген. Тәртіпке сәйкес 017.00, 018.00 нысандар бойынша есептілік келесі мерзімдерде табыс етіледі:

1. Хабарлама (017.00 н.) «негізгі» түрімен:

 мәміле жасалған жағдайда – мәміле жасалған күннен кейінгі күннен бастап 10 жұмыс күні ішінде ұсынылады;

1. Хабарлама (017.00 н.) «қосымша» түрімен:

 келісім-шарт сомасын өзгерту бөлігінде бұрын жасалған мәмілелердің шартына өзгертулер енгізілген жағдайда - міндеттерін орындау мерзімі мәміленің шартына өзгертулер енгізілген күннен кейінгі күннен бастап 10 жұмыс күні ішінде;

 мәмілені бұзған жағдайда - мәміле бұзылған күннен кейінгі күннен бастап 3 жұмыс күні ішінде;

1. Мәлімет (018.00 н.) «негізгі» түрімен – тоқсан сайын, тоқсаннан кейінгі екінші айдың 15-інен кешіктірмей;
2. Мәлімет (018.00 н.) «қосымша түрімен»:

 шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан алынған ақшаны және (немесе) өзге де мүлікті қайтарған жағдайда – ҚР Салық кодексінің 46-бабымен белгіленген талап қою мерзім ішінде;

 өзгерістер енгізу кезінде - ҚР Салық кодексінің 46-бабымен белгіленген талап қою мерзім ішінде.

1. ***Сұрақ.*** *«Шетелдік қаржыландыру бойынша есептілікті қашан беру қажет (017.00, 018.00 нысандар)?»*

 ***Жауап*.** Шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан алынған ақшаны және (немесе) өзге де мүлікті алғаны және жұмсағаны туралы есептілікті табыс ету бойынша міндеттілігі (017.00, 018.00 н.) ҚР Салық кодексінің 14-бабы 1-1-тармағында көзделген жағдайда және ҚР Қаржы министрінің 2016 жылғы 19 қазандағы № 553, 554 бұйрықтарымен белгіленген тәртіпте туындайды.

1. ***Сұрақ.*** *«Шетелдік қаржыландыру есептілігі бойынша салық мерзімі болып не табылады (017.00, 018.00 нысандар)?»*

 ***Жауап*.** ҚР Қаржы министрінің 2016 жылғы 19 қазандағы № 553, 554 бұйрықтарымен белгіленген тәртіпке сәйкес, 017.00 нысандағы есептілікті табыс ету үшін салық мерзімі, шет мемлекеттерден, халықаралық және (немесе) шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүліктерді алғаны туралы мәміле жасалған күннен кейінгі күннен бастап 10 жұмыс күні болып табылады. 018.00 нысандағы есептілікті табыс ету үшін салық мерзімі, тоқсаннан кейінгі екінші айдың 15-інен кешіктірмей табыс етілетін күнтізбелік тоқсан болып табылады.

1. ***Сұрақ.*** *«Шетелдік қаржыландыру есептілігінің қосымшасы қандай жағдайда ұсынылады(017.00, 018.00 нысандар)?»*

 **Жауап.** ҚР Қаржы министрінің 2016 жылғы 19 қазандағы № 553, 554 бұйрықтарымен белгіленген тәртіпке сәйкес, 017.00,018.00 нысандар бойынша қосымша есептілік мынандай жағдайда және мерзімде:

1. Хабарлама (017.00 н.) «қосымша» түрімен:

 келісім-шарт сомасын өзгерту бөлігінде бұрын жасалған мәмілелердің шартына өзгертулер енгізілген жағдайда - міндеттерін орындау мерзімі мәміленің шартына өзгертулер енгізілген күннен кейінгі күннен бастап 10 жұмыс күні ішінде;

 мәмілені бұзған жағдайда - мәміле бұзылған күннен кейінгі күннен бастап 3 жұмыс күні ішінде;

1. Мәлімет (018.00 н.) «қосымша түрімен»:

 шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан алынған ақшаны және (немесе) өзге де мүлікті қайтарған жағдайда – ҚР Салық кодексінің 46-бабымен белгіленген талап қою мерзім ішінде;

 өзгерістер енгізу кезінде - ҚР Салық кодексінің 46-бабымен белгіленген талап қою мерзім ішінде табыс етіледі.

1. ***Сұрақ.*** *«Шетелдік компания мәміле жасамай өзінің тұрақты мекемесіне (ТМ) ақша аударады. ТМ қандай есептіліктің нысанын тапсыруы тиіс – 017.00 немесе 018.00 нысаны?»*

 **Жауап. «**Жеке және заңды тұлғалар және (немесе) заңды тұлғаның құрылымдық бөлімшелері шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан алынған ақшаны және (немесе) өзге де мүлікті алғаны және жұмсағаны туралы мәліметтерді мемлекеттік кірістер органдарына ұсынатын»есептілік нысаны 018.00.

1. ***Сұрақ.*** *«Салық кодексінің 14-бабына сәйкес «ақпаратты жинауға, талдауға және таратуға бағытталған» қызметті жүзеге асыру кезінде есептілікті ұсыну көзделген. Егер ҮЕҰ осы қызметтің кіші түрінің бірімен айналысса, мысалы, жинаумен, бұл жағдайда есеп беруге тиіс пе?»*

 **Жауап*.*** Ия. ҚР Салық кодексінің 14-бабы 1-1-тармағында көрсетілген қызмет түрлерін негізге және қосымшаға бөлуге қарастырылмаған, тиісінше міндеті, сондай-ақ егер ҮЕҰ көрсетілген кіші қызмет түрінің бірімен айналысса туындайды.

1. ***Сұрақ.*** *«Шетелдік қаржыландыру бойынша қосымша келісімге қол қойылған, ал негізгісі Салық кодексінің түзетулері күшіне енгенге дейін қол қойылған (яғни 2016 жылғы 11 қазанға дейін), жағдайда 017.00 н. хабарламаны тапсыру қажет пе?»*

**Жауап.** ҚР Қаржы министрінің 19.10.2016ж. № 553 бұйрығында белгіленген Ереженің 5-тармағына сәйкес, бұрын жасалған мәмілелердің шарттарына өзгерістер енгізу кезінде, шарттың сомасын өзгерту бөлігінде, Хабарлама (017.00 нысан) орындау міндеттемесінің мерзімі мәміле жасалған күннен кейінгі күннен бастап 10 жұмыс күні ішінде табыс етіледі.

1. ***Сұрақ.*** *«Шетелдік қаржыландыру бойынша есептілікті (017.00, 018.00 нысандар) қайда, қай мемлекеттік органға табыс ету керек?»*

 ***Жауап*.** ҚР Қаржы министрінің 2016 жылғы 19 қазандағы №№ 553, 554 бұйрықтарымен белгіленген тәртіпке сәйкес, 017.00, 018.00 нысандар бойынша есептілік шет мемлекеттерден, халықаралық және (немесе) шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүліктерді алған орналасқан/тұрғылықты жері бойынша мемлекеттік кірістер органдарына табыс етеді.

1. ***Сұрақ. «****Өз атынан осы есептілік нысандарына қол қоятын және уәкілетті өкілімен (сенімхат негізінде жеке тұлға) ұсынатын 017.00, 018.00 н. есептілікке мөр қою қажет па, бірақ жеке тұлғаның өзінің мөрі жоқ?»*

**Жауап.** ҚР Салық кодексінің17-бабы 1-тармағына сәйкес егер осы тармақта өзгеше көзделмесе, салық төлеуші (салық агенті) Қазақстан Республикасының салық заңнамасында реттелетін қатынастарға заңды немесе уәкілетті өкілі арқылы қатысуға құқылы. (ҚР Азаматтық кодексі (Жалпы бөлім) 33 б. 2т.) заңды тұлғаның өз атауы жазылған мөрi болуы тиіс, жеке кәсіпкерлік субьектілері болып табылатын заңды тұлғалардан басқа. (ҚР Кәсіпкерлік кодексінің 33 б. 4т.) өз қызметін жүзеге асырған кезде дара кәсіпкер мөрді пайдалануға құқылы.

Осыған байланысты, жоғарыда көрсетілген ҚР заңнамасының нормаларында уәкілетті өкіліне – жеке тұлғаға сенімхат бойынша заңды тұлғаның есептілігін табыс ету кезінде есептілікті мөрмен куәландыруды талап етілмейтіні ескерілген, өйткені ҚР заңнамасында қарастырылмаған.

1. ***Сұрақ.*** *«Мемлекеттік кірістер органдарына сенімхат бойынша уәкілетті өкілімен мөр қойылмай табыс етілген (018.00) есептілік нысаны табыс етілген болып табылады ма?»*

**Жауап.** ҚР Қаржы министрінің 2016 жылғы 19 қазандағы № 554 бұйрығымен 018.00 нысандағы есептілікті табыс ету және жасау (толтыру) қағидалары белгіленген. Қағиданың 15-тармағында 018.00 н. есептілікті мемлекеттік кірістер органдарына тапсырылмаған болып табылатын негізгі тізбесі анықталған. ҚР Салық кодексінің бұзу талаптарының негіздерінің бірі, есептілікке қол қоюға және мөрмен куәландырмаған жағдайлар (бар болғанда) болып табылады.

Бұл жағдайда, жоғарыда аталған Ереженің нормаларына сәйкес,

мемлекеттік кірістер органдарына сенімхат бойынша уәкілетті өкілімен мөр қойылмай табыс етілген 018.00 нысандағы есептілік, табыс етілмеген деп есептеледі.

1. ***Сұрақ.*** *«Қазақстан Республикасы салық заңнамасына сәйкес шетелдік қаржыландыру бойынша есептілікті (017.00, 018.00 н.) тоқтата тұру (ұзарту, қайта бастау) табыс ету және кері қайтарып алу қарастырылған ба?»*

**Жауап.** Жоқ, өйткені ҚР Салық кодексінің нормасына сәйкес 017.00 және 018.00 нысандағы есептілік ҚР Салық кодексінің 63-бабы 2-тармағына сәйкес салық есептілігіне жатпайды.

1. ***Сұрақ.*** *«Шетелдік қаржыландыру бойынша есептілікті қай салық органына тапсыру керек (017.00, 018.00 нысандар)?»*

 **Жауап.** ҚР Қаржы министрінің 2016 жылғы 19 қазандағы №№ 553, 554 бұйрықтарымен белгіленген тәртіпке сәйкес, 017.00, 018.00 нысандар бойынша есептілік шет мемлекеттерден, халықаралық және (немесе) шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүліктерді алған орналасқан/тұрғылықты жері бойынша мемлекеттік кірістер органдарына табыс етеді.

1. ***Сұрақ.*** *«Шетелдік қаржыландыру бойынша есептілікті (017.00, 018.00 нысандар) 6202 МКО-ға тапсырды, ал 3020 МКО-ға тапсыру қажет еді. Одан ары қарайғы іс-әрекеті қандай?*

 ***Жауап*.** ҚР Салық кодексінің нормасына сәйкес 017.00, 018.00 есептілік нысандар бойынша кері қайтарып алу қарастырылмаған, себебі салық есептілігі нысанына жатпайды.Осыған орай, 017.00, 018.00 н. есептілігінде мемлекеттік кірістер органының коды дұрыс көрсетілмесе, «минус» белгісімен сомалары бойынша және «(нөл)0» белгісімен басқа деректер бойынша «Қосымша (лар)» түрімен 6202 МКО-ға есептілікті жасау және табыс ету арқылы есептілікке өзгерістер енгізу қажет. 3020 МКО-ға есептілік түрі «негізгі (лер)» міндетті түрде барлық көрсеткіштерді толтыра отырып тапсыру қажет. 017.00, 018.00 есептілігін табыс ету мерзімін бұзған жағдайда, айыппұл түрінде әкімшілік жауапкершілік қарастырылған (ҚР ӘҚБтК-нің 460-1-бабы).

1. ***Сұрақ.*** *«Мемлекеттік кірістер органдары шетелдік қаржыландыру бойынша есептілікті қабылдаудан қандай жағдайларда бас тартуы мүмкін (017.00, 018.00 нысандар)?»*

 **Жауап.** ҚР Қаржы министрінің2016 жылғы 19 қазандағы №№ 553, 554 бұйрықтарымен белгіленген тәртіпке сәйкес 017.00, 018.00 нысандар бойынша:

- мемлекеттік кірістер органының коды көрсетілмесе;

- ЖСН (жеке сәйкестендіру нөмірі), БСН (бизнес сәйкестендіру нөмірі) көрсетілмесе немесе дұрыс көрсетілмесе;

- ақша және (немесе) өзге де мүлікті берген субъектінің атауы көрсетілмесе немесе дұрыс көрсетілмесе;

- қағаз жеткізгіште жасалған мәліметтерге жеке тұлғаның, заңды тұлғаның және (немесе) заңды тұлғаның құрылымдық бөлімшесі басшысының қолы қойылмаса, сондай-ақ мөрімен куәландырылмаса (бар болған жағдайда) мемлекеттік кірістер органдарына табыс етілмеген болып саналады.

 Көрсетілген жағдайда мемлекеттік кірістер органының қызметкері 017.00, 018.00 нысандар бойынша есептілікті қабылдаудан бас тартуы мүмкін.

1. ***Сұрақ.*** *«Шетелдік қаржыландыру бойынша есептілікті табыс ету тәртібі қайда белгіленген (017.00, 018.00 нысандар)?»*

 **Жауап.** ҚР Қаржы министрінің 2016 жылғы 19 қазандағы№№ 553, 554 бұйрықтарымен 017.00, 018.00 нысандар бойынша есептілікті толтыружәне табыс ету тәртібі белгіленген.

1. ***Сұрақ.*** *«Шетелдік қаржыландыру бойынша есептілікті қандай тәсілмен тапсыруға болады**(017.00, 018.00 нысандар)?»*

 **Жауап.** ҚР Қаржы министрінің 2016 жылғы 19 қазандағы№№ 553, 554 бұйрықтарымен белгіленген тәртіпке сәйкес 017.00, 018.00 нысандар бойынша өз таңдауы бойынша:

 келу тәртібінде - қағаз жеткізгіште;

 ҚР Салық кодексінің 572-бабына сәйкес электрондық салық төлеуші ретінде тіркеу есебінде бар, салық есептілігін қабылдау және өңдеу жүйесі арқылы ақпараттарды компьютерлік өңдеуге жол беретін электрондық нысанда ұсынады.

 Бірінші жағдайда есептілік мемлекеттік кірістер органдарының аудандар, қалалар және қалалардағы аудандардың Қызмет көрсету орталықтарында табыс етіледі.

 Екіншісінде – «СТ СЕӨЖ» ақпараттық жүйесінің Салық төлеушінің кабинеті арқылы. ҚР ҚМ Мемлекеттік кірістер комитетінің ресми порталында (kgd.gov.kz), «Электрондық үкімет» порталында (e-gov) және мемлекеттік кірістер органдарының аудандар, қалалар және қалалардағы аудандардың Қызмет көрсету орталықтарында орналастырылған, Салық төлеушілердің терминалдарында шығу мүмкіндігі бар.

1. ***Сұрақ.*** *«*Қағаз жеткізгіште беру үшін есептілік бланкілері *(017.00, 018.00 нысандар)* және шетелдік қаржыландыру бойынша ақпараттық-түсініктеме құжаттары *уәкілетті органның сайтының қай жерінде?»*

 **Жауап.** ҚР Қаржы министрінің Мемлекеттік кірістер органдарының ([kgd.gov.kz](http://kgd.gov.kz/ru/section/formy-nalogovoy-otchetnosti)) ресми сайтында келесі жолдар бойынша – Қызмет → Шетелдік қаржыландыру мониторингі→ Инфографика. Өзгерістерге түсіндірме. Бейнеролик. Сұрақтар-жауаптар.

1. ***Сұрақ.*** *«*Шетелдік қаржыландыру бойынша есептілікті *(017.00, 018.00 нысандар)*  электрондық нысанда тапсыру үшін не істеу қажет?»

 **Жауап.** ҚР Салық кодексінің 572-бабына сәйкес электрондық салық төлеушіні тіркеу есебі бар болған жағдайда, мемлекеттік кірістер органына электронды түрде есептілікті тапсыру қалады.

ҚР Салық кодексінің 572-бабына сәйкес электрондық салық төлеушіні тіркеуі болмаған жағдайда, ҚР Қаржы министрінің 2014 жылғы 31 желтоқсандағы № 604 бұйрығымен белгіленген нысан бойынша электрондық салық төлеушіні тіркеу есебі туралы келу тәртібімен қағаз жеткізгіште немесе электрондық нысанда салық төлеушінің орналасқан немесе тұрғылықты жері бойынша мемлекеттік кірістер органына беру қажет. Мемлекеттік кірістер органы электрондық салық төлеушіні тіркеу есебіне алу туралы салықтық өтініш қабылданған күннен бастап үш жұмыс күні ішінде салық төлеушіге құжаттарды беру журналына қолын қойғыза отырып, электрондық цифрлық қолтаңбасын (ЭЦҚ) береді. Алынған ЭЦҚ электронды түрде есептілікті табыс етуге мүмкіндік береді.

1. ***Сұрақ.*** *«*Шетелдік қаржыландыру бойынша есептілікті *(017.00, 018.00 нысандар) пошта байланысы арқылы тапсыра аламынба?»*

 **Жауап*.*** Жоқ. ҚР Қаржы министрінің 2016 жылғы 19 қазандағы№№ 553, 554 бұйрықтарымен белгіленген тәртіпке сәйкес 017.00, 018.00 нысандар бойынша есептілік қағаз жеткізгіште және электрондық нысанда табыс етіледі.

1. ***Сұрақ.*** *«*Шетелдік қаржыландыру бойынша есептілікті *(017.00, 018.00 нысандар) электронды түрде табыс ету міндетті ме?»*

 **Жауап.** Міндетті емес.ҚР Қаржы министрінің 2016 жылғы 19 қазандағы№№ 553, 554 бұйрықтарымен белгіленген тәртіпке сәйкес 017.00, 018.00 нысандар бойынша тұлға екі тәсілдің бірімен:

 қағаз жеткізгіште - келу тәртібінде;

 электрондық нысанда табыс етуге құқылы.

 Сонымен қатар, электронды түрде табыс етілген есептіліктің өзінің артықшылықтары бар: есептілікті кез –келген жерден, ыңғайлы уақытта және мемлекеттік кірістер органына бармай-ақ жіберуге, жартылай толтыру есептілік жүйесімен (автоматты түрде есептеу) болады.

1. ***Сұрақ.*** *«*Шетелдік қаржыландыру бойынша есептілікті *(017.00, 018.00 нысандар) электронды түрде тапсырылғанын растау болып қандай құжат табылады?»*

 **Жауап.** ҚР Қаржы министрінің 2016 жылғы 19 қазандағы№№ 553, 554 бұйрықтарымен белгіленген тәртіпке сәйкес, 017.00, 018.00 нысандар бойынша есептілікті қабылдау немесе қабылдамауы болып:

 017.00 нысан бойынша – мемлекеттік кірістер органдары хабарламаны қабылдағаны немесе қабылдамағаны туралы растауы;

 018.00 нысан бойынша - мемлекеттік кірістер органдары хабарламаны қабылдағаны немесе қабылдамағаны туралы растауы табылады.

1. ***Сұрақ.*** *«*Шетелдік қаржыландыру бойынша есептілікті *(017.00, 018.00 нысандар)* СЕӨЖ және Салық төлеушінің кабинеті арқылы электронды түрде тапсырған кезде техникалық мәселелер мен сұрақтар туындаса, бұл жағдайда қайда жүгінуге болады?»

 **Жауап.** ҚР Салық кодексінің 20-бабы 1-тармағының 1) және 5)-тармақшаларына сәйкес мемлекеттік кірістер органдары салық төлеушінің (салық агентінің) құқықтарын сақтауға, өз құзыреті шегінде салық міндеттемесінің туындауы, орындалуы және тоқтатылуы жөнінде түсіндіруді жүзеге асыруға және түсініктемелер беруге міндетті. Осыған байланысты, салық төлеушінің мемлекеттік кірістер органына есептілікті тапсыру мәселелермен жүгінген жағдайда, мемлекеттік кірістер органының қызметкері салық төлеушіге ҚР мемлекеттік кірістер органдарының СЕӨЖ/СТК Тұтынушыларды қолдау қызметіне (sonosd@mgd.kz мекен-жайына) ұсыныстармен жүгіну туралы түсініктеме беруге міндетті, немесе туындаған мәселені осы қолдау қызметіне рұқсат ету.

 Мазмұндалғанды ескере отырып, СЕӨЖ/СТК арқылы 017.00, 018.00 н. есептілікті тапсыру кезінде техникалық сұрақтар/мәселелер туындаған жағдайда, sonosd@mgd.kz электрондық мекен-жайына СЕӨЖ/СТК Тұтынушыларды қолдау қызметіне жүгіну қажет, егер мәселе шешілмеген жағдайда - есептілікті табыс ету орны бойынша мемлекеттік кірістер органына.

1. ***Сұрақ.*** *«017.00 н. есептілікті екі салық төлеуші тапсырды, тапсырғаннан кейін, осы есептілікті тапсыруға тиісті емес екендігі анықталды, өйткені Салық кодексінің 14-бабы 1-1-тармағының 1-тармақшасында көрсетілген 3 мақсаттық қызметке сәйкес келмейді. Осы жағдайда салық төлеушінің іс-әрекеті қандай?»*

**Жауап.** Сипатталған жағдайда мемлекеттік кірістер органына «негізгі» түрімен берілген 017.00 н. «қосымша» түрімен («алу» мәндерімен) көрсетілген нысандағы хабарламаны табыс ету қажет.

1. ***Сұрақ.*** *«Жеке тұлға Салық кодексінің 14-бабына сәйкес қызмет түрлеріне жататын шетелдіктен көлік түрінде мүлік, оргтехника және т.б. алды. Осы жағдайда 018.00 н. есептілік мемлекеттік кірістер органдарына қанша уақытқа дейін ұсынылатын болады және табыс ету қашан тоқтатылады?»*

**Жауап.** ҚР Қаржы министрінің 2016 жылғы 19 қазандағы№ 554, 554 бұйрығымен белгіленген тәртіпке сәйкес, 018.00 нысанын тапсыру шетелдік көздерінен есептілікті табыс ету алынған ақшаны және (немесе) мүлікті толық жұмсағанда ғана тоқтатылады. Есептілікте көрсетуге жататын деректер жоқ болған жағдайда, есептілік нөлдік мәндермен ұсынылады.

1. ***Сұрақ.*** *«ҮЕҰ-резидент түрлі кезеңдерде әр түрлі шетелдік ұйымдардан мүшелік жарналар алады. 017.00, 018.00 н. есептілікті табыс ету мерзімділігі, және қандай мерзімде?»*

**Жауап.** *Мүшелік жарналар алғандығы бойынша* мәміле жасалған күннен кейінгі күннен бастап 10 жұмыс күні ішінде - 017.00 н. есептілікті табыс ету. М*үшелік жарналардың толықтай жұмсалуына дейін, тоқсаннан кейінгі екінші айдың 15-інен кешіктірмей* - 018.00 н. есептілікті табыс ету.

1. ***Сұрақ.*** *«Шетелдік қаржыландыру бойынша есептілікті толтыру тәртібі қандай (017.00, 018.00 нысандар)?»*

 **Жауап.** ҚР Қаржы министрінің 2016 жылғы 19 қазандағы№№ 553, 554 бұйрықтарымен белгіленген 017.00, 018.00 нысандар бойынша есептілікті жасау (толтыру) және ұсыну тәртібі белгіленген.

Қағаз тасығышта есептілікті толтыру кезінде бірінші кезекте осы тәртіпті басшылыққа алу қажет.

«Салық төлеушінің», «СТ СЕӨЖ» ақпараттық жүйесінде электрондық түрде есептілікті толтыру кезінде, 017.00, 018.00 нысандарының есептілігін жіберуге мүмкіндік бермейтін, толтыруда қате бар болған жағдайда, және міндетті жолдарды толтырмау туралы ескерту функциялары жүзеге асырылған. Яғни, ақпараттық жүйенің функционалы «Толтыруды тексеру» функциясын таңдау кезінде 017.00, 018.00 нысандарын толтырудың дұрыстығын тексеруді қарастырады - толтырылмаған міндетті жолдар түзетуге жататын Қателер хаттамасында көрсетіледі. Сондай-ақ, нысанның төменгі бөлігінде толтырылмаған жолдарды сипаттайтын, алдын-ала әр қатарға кеңес беріп, ескертетін мастер бар.

Сонымен қатар, «МКО жіберу» фукциясын таңдау кезінде, мемлекеттік кірістер органдарына нысандарды толтыру және жөнелту үшін, толтырылмаған қатарлар қызыл түспен бөлінеді. Қателерді толтыру болған жағдайда, жүйеде есептілікті мемлекеттік кірістер органдарына жөнелтуге мүмкіндік бермейтін бөгет жұмыс жасайды.

1. ***Сұрақ.*** *«Шетелдік қаржыландыру бойынша есептілікті қалай толтыру керек (017.00, 018.00 нысандар) қандай да бір әдістемелік нұсқаулықтар мен ережелер бар ма?»*

 **Жауап.** ҚР Қаржы министрінің 2016 жылғы 19 қазандағы№№ 553, 554 бұйрықтарымен белгіленген Қағида бар. Қосымша, «Салық төлеушінің кабинеті», «СТ СЕӨЖ» ақпараттық жүйелерінде есептілікті электронды нысанда толтыру кезінде, 017.00, 018.00 н. есептіліктің толтыру кезінде қатесі бар болған жағдайда жөнелтуге жіберілмейтін функциясы, міндетті түрде толтыруға жататын қатарлардың толтырылмағандығы туралы ескертетін функциялары бар форматты-логикалық бақылау (ФЛБ) жүзеге асырылған. ФЛБ есептілікті толтыратын тұлғаларға көмек көрсету үшін арналған, камералдық бақылау жүргізу мақсатын көздемейді және 017.00, 018.00 н. есептілікті толтыру Қағидаға сәйкес әзірленген.

1. ***Сұрақ.*** *«Шетелдік қаржыландыру бойынша есептілікті толтыру бойынша (017.00, 018.00 нысандар) сұрақтар туындаса қайда жүгінуге болады?»*

 **Жауап.** 017.00, 018.00 нысандағы есептілікті табыс ету орны бойынша Мемлекеттік кірістер органдарының аудандар, қалалар және қалалардағы аудандардың Қызмет көрсету орталықтарына, жазбаша немесе ауызша түрде. 2011 жылдан бастап барлық Қалалар мен аудандар орталықтарында Италия тәжірибесі бойынша әрбір Орталықта білікті қызметкерлерден тұратын «анықтама» модераторы енгізілді.

Модераторлардың құзеретіне:

Орталыққа жүгіну кезінде салық төлеушілерге (оның ішінде жаңа келушілерге) барлық салықтық мәселелер бойынша шұғыл кеңестік көмек көрсету және Орталықтың қажетті «терезеге» мәселенің мәні бойынша бағыттау;

Салық төлеушілерге қызмет көрсету арқылы жеке қатысуын қамтамасыз етуін қадағалау;

салық төлеушілердің кезекте күту уақыты 20 минуттан асуды болдырмау мақсатында, Орталықта кезек бар болған жердегі келушілердің ағындарын басқару кіреді.

Салық міндеттемелерін орындау барысында салық төлеушілер үшін интернет-ресурсында [www.kgd.gov.kz](http://www.kgd.gov.kz) орналастырылған пайдалы ақпаратпен алдын-ала танысып алу ұсынылады, сонымен қатар әрбір Орталықтардың ақпараттық стендтерінде, стеллаждарда, сөрелерде, жинақ есептерімен және оларды жасау Қағидаларымен шкафтарда, есептілік пен салықтық өтініштерді толтыру үлгілері бар файлдық папкалар орналастырылған құжаттарды толтыру және қалыптастыру үшін столдарда, қажетті құжаттарды толтыру үлгілерімен «қалташа» белгіленген.

1. ***Сұрақ.*** *«Шетелдік қаржыландыру бойынша есептілікте (017.00, 018.00 нысандар) мәміле бойынша 100 теңге сомасын көрсету керек пе?»*

 **Жауап.** ҚР Салық кодексінің 14-бабы 1-1-тармағының 1) тармақшасына сәйкес шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлік алғаны және жұмсағаны туралы есептілікті тәртіппен, нысан бойынша және мерзімдерде табыс ету және жасау уәкілетті орган белгілеген. Осы тәртіп ҚР Қаржы министрінің 19.10.2016ж. №№ 553, 554 бұйрықтарымен белгіленген.

017.00, 018.00 н. есептілігі тәртіпке сәйкес жасалады және шет мемлекеттерден, халықаралық және (немесе) шетелдік ұйымдардан, шетелдіктерден, азаматтығы жоқ адамдардан 1 теңгеден асатын сомаға, олармен жасалған мәмілелер бойынша мемлекеттік кірістер органдарына табыс етіледі.

1. ***Сұрақ.*** *«017.00, 018.00 нысан бойынша есептілікті әрбір алынған қаржыландыруға толтыру керек пе немесе мәлімделген салық кезеңіне жалпы біреуін толтыруға болады ма?»*

**Жауап.** 017.00,018.00 н. есептілікті жасау (толтыру) және табыс ету тәртібі ҚР Қаржы министрінің 19.10.2016ж. №№ 553, 554 бұйрықтарымен белгіленген.

Тәртіпке сәйкес мәміле жасалған күннен кейінгі күннен бастап 10 жұмыс күні ішінде, жеке және заңды тұлғалар шетелдік ұйымдардан, шетелдіктерден, азаматтығы жоқ адамдардан алынуға жататын ақша және (немесе) өзге де мүліктерді алғаны туралы деректерді толтыру міндеттілігімен (017.00 нысан) хабарламаны мемлекеттік кірістер органдарына табыс ету қажет.

Сонымен қатар, жеке және заңды тұлғалар шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан алынған ақшаны және (немесе) өзге де мүлікті алғаны және жұмсағаны туралы мәліметтерді есепті тоқсаннан кейінгі екінші айдың 15 күнінен кешіктірмей (018.00 нысан) мемлекеттік кірістер органдарына ұсынуға тиіс.

1. ***Сұрақ.*** «Ғимаратты күтіп ұстау, әкімшілік шығындар, ЕТҚ және т.б. бойынша шығындарды 018.02 н. есептілікте қандай түрде көрсету қажет?»

**Жауап.** 018.02 н. есептілігінде жалпы сомадағы барлық шығындарды көрсету қажет, өйткені қызмет түрлеріндегі шығындарҚР Салық кодексінің 14-бабы 1-1-тармағында белгіленген

1. ***Сұрақ*.** *«Шетелдік көздерден алынған ақша туралы мәміле жасалса, мәміле ауызша жасалған (растайтын құжат жоқ), бұл жағдайда 017.00 нысандағы есептілікте «Мәмілені жасау туралы құжаттың күні» L және «Мәмілені жасау туралы құжаттың нөмірі» M бағандарын қалай толтыру керек?»*

**Жауап.** Форматты-логикалық бақылау (ФЛБ) ақпараттық жүйесінде жүзеге асыруға сәйкес 017.00 н. есептілікті толтыру және мемлекеттік кірістер органдарына жіберу кезінде - М бағанында - «0 (нөл)», L бағанында мәміле жасалған күнді көрсету қажет. ФЛБ есептілікті толтыратын тұлғаларға көмек көрсету үшін арналған, камералдық бақылау жүргізу мақсатын көздемейді және ҚР Қаржы министрінің 19.10.2016ж. № 553 бұйрығымен белгіленген 017.00 н. есептілікті табыс ету және жасау (толтыру) Қағидаға сәйкес әзірленген.

1. ***Сұрақ.*** *«017.00 және 018.00 н. есептілікте (Е бағаны) алуға жататын мүліктің санын қандай жолмен көрсету керек, егер мүлік саны миллион, бұл ретте есептілікте мың саны көрсету қарастырылған болса»?*

 **Жауап.** Мұндай жағдай болған кезде санды жеке қатардағы бөліктері бойынша көрсету қажет.

1. ***Сұрақ.*** *«Егер ақша шетел көздерінен 1 тоқсанда алынса, бұл ретте шығындар 3 тоқсанда болса, ақшаны 018.00 н. есептілікте қалай көрсету керек?»*

***Жауап.*** ҚР Қаржы министрінің 19.10.2016ж. №№ 553, 554 бұйрықтарымен 017.00,018.00 нысандар бойынша есептілікті жасау (толтыру) және табыс ету тәртібі белгіленген. Көрсетуге жататын деректер жоқ болған кезде, Тәртіпке сәйкес 018.00 н. есептілік нөлдік мәндермен ұсынылады. Осы есептілікті табыс ету алынған ақшаны толық жұмсағанда ғана тоқтатылады. Осыған байланысты, 018.00 н. есептілікте 1 тоқсанда алынған ақша 018.01 нысанында, ал 018.02 нысаны «нөлдік» мәндерімен көрсетіледі. 2 тоқсанға - 018.01 және 018.02 нысандар «нөлдік» мәндерімен тапсырылады. 3 тоқсанға 018.01 нысаны – «нөлдік» мәндерімен, 018.02 нысаны – алынған ақшалардың шығындары көрсетіледі.

1. ***Сұрақ.*** *«Егер, ұйым қаржыландыруды бір мезгілде әр түрлі қызмет түрлеріне алса, Салық кодексінде сипатталғанды қоса алғанда, қызмет түрін қандай принцип бойынша анықтау қажет? Есептілік нысанында бір санаттан аса көрсету опциясы қарастырылмаған.»*

 ***Жауап*.** Егер келісім-шартта қызметті бөлу бар болса, онда есептілікте әр қызмет түрі бойынша жеке қатарда көрсету қажет. Егер келісім-шартта бөлу жоқ болса, онда есептілікте шығынның ең үлкен үлес салмағының сол қызмет түрі көрсетіледі.

1. ***Сұрақ.*** *«Шет мемлекеттерден, халықаралық және (немесе) шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлік алу туралы мемлекеттік кірістер органдарын салық заңнамасында көзделген мерзімдерде және жағдайларда хабардар етпеу жауапкершілігі қарастырылған ба?»*

 **Жауап.** Ия, ҚР ӘҚБтК 460-1-бабының 1-тармағымен. Шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлік алу туралы мемлекеттік кіріс органдарын Қазақстан Республикасының салық заңнамасында көзделген мерзімдерде және жағдайларда хабардар етпегендігі үшін -

 жеке тұлғаларға – 50 (елу), шағын кәсiпкерлiк субъектiлерiне немесе коммерциялық емес ұйымдарға – 100 (бір жүз), орта кәсiпкерлiк субъектiлерiне - екі жүз, iрi кәсiпкерлiк субъектiлерiне 300 (үш жүз) айлық есептiк көрсеткiш мөлшерiнде әкімшілік жауапкершілік айыппұл түрінде қарастырылған.

       Әкімшілік жаза қолданылғаннан кейін бір жыл ішінде қайталап жасалған әрекеттер (әрекетсіздік) -

 қызметке тыйым сала отырып, жеке тұлғаларға – 150 (бір жүз елу), шағын кәсiпкерлiк субъектiлерiне немесе коммерциялық емес ұйымдарға – 250 (екі жүз елу), орта кәсiпкерлiк субъектiлерiне – 450 (төрт жүз елу), iрi кәсiпкерлiк субъектiлерiне 1000 (бір мың) айлық есептiк көрсеткiш мөлшерiнде айыппұл салуға әкеп соғады.

1. ***Сұрақ.*** *«Шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлік алу туралы мемлекеттік кіріс органдарын Қазақстан Республикасының салық заңнамасында көзделген мерзімдерде және жағдайларда оларды алғаны және жұмсағаны туралы мәліметтерді ұсынбау немесе уақтылы ұсынбау жауапкершілігі қандай?»*

 **Жауап.** ҚР ӘҚБтК 460-1-бабымен шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлік алғаны және жұмсағаны туралы мәліметтерді ұсынбау немесе уақтылы ұсынбау -

 жеке тұлғаларға – 50 (елу), шағын кәсiпкерлiк субъектiлерiне немесе коммерциялық емес ұйымдарға – 100 (бір жүз), орта кәсiпкерлiк субъектiлерiне - екі жүз, iрi кәсiпкерлiк субъектiлерiне 300 (үш жүз) айлық есептiк көрсеткiш мөлшерiнде әкімшілік жауапкершілік айыппұл түрінде қарастырылған.

 Анық емес немесе көрінеу жалған мәліметтер беру –

 қызметке тоқтата тұра отырып, жеке тұлғаларға – 100 (бір жүз), шағын кәсiпкерлiк субъектiлерiне немесе коммерциялық емес ұйымдарға – 200 (екі жүз), орта кәсiпкерлiк субъектiлерiне – 400 (төрт жүз), iрi кәсiпкерлiк субъектiлерiне 700 (жеті жүз) айлық есептiк көрсеткiш мөлшерiнде әкімшілік жауапкершілік айыппұл түрінде қарастырылған.

 Әкімшілік жаза қолданылғаннан кейін бір жыл ішінде қайталап жасалған әрекеттер (әрекетсіздік) -

 қызметке тыйым сала отырып, жеке тұлғаларға – 150 (бір жүз елу), шағын кәсiпкерлiк субъектiлерiне немесе коммерциялық емес ұйымдарға – 250 (екі жүз елу), орта кәсiпкерлiк субъектiлерiне – 450 (төрт жүз елу), iрi кәсiпкерлiк субъектiлерiне 1000 (бір мың) айлық есептiк көрсеткiш мөлшерiнде айыппұл салуға әкеп соғады.

1. ***Сұрақ.*** *«Шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлік алғаны және жұмсағаны туралы анық емес немесе көрінеу жалған мәліметтер беру жауапкершілігі қарастырылған ба?»*

 **Жауап. Ия**, ҚР ӘҚБтК 460-1-бабының 2-тармағымен - айыппұл түрінде әкімшілік жауапкершілік .

1. ***Сұрақ.*** *«Тұлға ҚР салық заңнамасында бұзушылықтарды жою туралы хабарламаға ден қою керек па? Мысалы, шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлік алғаны және жұмсағаны туралы мемлекеттік кіріс органдарын ҚР салық заңнамасында көзделген мерзімдерде және жағдайларда мәліметтерді ұсынбау немесе уақтылы ұсынбаса.*

 **Жауап.** Ия, ҚР Салық кодексінің 14-бабы 1-тармағының 1) тармақшасына сәйкес салық органдары лауазымды адамдарының Қазақстан Республикасының салық заңнамасын анықталған бұзушылықтарды жою туралы заңды талаптарын орындауға, сондай-ақ олардың қызметтік міндеттерін атқаруы кезіндегі заңды қызметіне кедергі жасамауға міндетті.

ҚР Салық кодексінің 607-бабы 2-тармағының 9) тармақшасына сәйкес ҚР салық заңнамасын бұзушылықтарды жою туралы хабарлама оларды анықтаған күннен бастап бес жұмыс күнінен кешіктірмей салық төлеушіге (салық агентіне) жолданады, 30 (отыз) жұмыс күнінен кешіктірмей, хабарламаны салық төлеушіге (салық агентіне) тапсырылғаннан кейінгі күнінен орындалуы тиіс.

1. ***Сұрақ.*** *«Егер тұлға шетелдік қаржыландыру бойынша есептілікті белгіленген мерзімде немесе есептілікте дұрыс емес ақпарат көрсетсе қандай шаралар қабылданатын болады?»*

 **Жауап.** ҚР Салық кодексінің 20-бабы 1-тармағының 3) тармақшасына сәйкес мемлекеттік кірістер органдары салық төлеушінің (салық агентінің) салық міндеттемесін орындауына салықтық бақылауды, оның ішінде 017.00, 018.00 нысандардағы есептіліктің табыс етуі мен жасалуы бойынша міндеттемесін жүзеге асырады. Салықтық бақылау ҚР Салық кодексінің 607-бабы сәйкес ҚР салық заңнамасындағы бұзушылықтарды жою туралы хабарламаны қою арқылы және әкімшілік құқық бұзушылықтар туралы ҚР ӘҚБтК 460-1-бабында көзделген, әкімшілік жауапкершілікке тарту айыппұл түрінде жүзеге асырылады.

1. ***Сұрақ.*** *«017.00, 018.00 н. есептілікті белгіленген мерзімде табыс етпеген жағдайда, әкімшілік жауапкершілікке тартуды қай күннен бастау керек (ӘҚБтК 460-1, 460-2 б. КоАП)?»*

 **Жауап.** ӘҚБтК 62-бабы бірінші бөлігінде әкiмшiлiк құқық бұзушылық жасалған күннен бастап екi ай ішінде әкiмшiлiк жауапкершілікке тартылады (017.00 н. бойынша – мәміле жасалған күннен кейін 11 күннен кейін; 018.00 н. бойынша – есепті тоқсаннан кейінгі екінші айдың 15 күнінен кейін).

1. ***Сұрақ.*** *«Қазақстан Республикасы салық заңнамасындағы бұзушылықтарды жою туралы қойылған хабарламаны (№ 9 нысан) орындамаған жағдайда, тұлғаны қай кезең ішінде әкімшілік жауапкершілікке тарту қажет – 2 ай (кәсіпкерлік саласында) немесе 5 жыл (салық салу саласындағы)?»*

 **Жауап.** Тұлға№ 9 н. салық заңнамасындағы бұзушылықтарды жою туралы хабарлама тапсырылғаннан кейінгі отыз жұмыс күнінен кешіктірмей жіберілген бұзушылықтарды жою қажет (Салық кодексінің 608-бабы 2-тармағы).

 Салық төлеушінің мемлекеттік кіріс органдары мен олардың лауазымды адамдарының заңды талаптарын орындамаған жағдайда,

ӘҚБтК 288-бабының бірінші бөлігіне сәйкес әкімшілік жауапкершілік қарастырылған. Бұл ретте көрсетілген құқық бұзушылықтар салық салу саласындағы әкімшілік құқық бұзушылықтарға жатады, тартудың ескіру мерзімі - заңды тұлғалар (дара кәсіпкерлер) үшін 5 жыл, жеке тұлғалар үшін құқық бұзушылық жасалған күннен бастап 1 жылды құрайды (ӘҚБтК 62-бабы 2 бөлігі).

1. ***Сұрақ.*** *«Мемлекеттік кіріс органдарына берілген қандай ақпарат ресми сайтында жарияланады.?»*

**Жауап.** Жеке және заңды тұлғалармен ұсынылған мәліметтер негізінде ұлттық электронды деректер базасы қалыптастырылатын болады. Деректер базасында бар мәліметтер уәкілетті органның интернет – ресурсында (ҚР Қаржы министрінің Мемлекеттік кірістер комитеті) орналастырылатын болады. Деректер базасы көпшілік және ашық сипатта болады – кез-келген адам оларды қызықтыратын ақпаратқа тікелей және жылдам қол жеткізе алады.

1. ***Сұрақ.*** *«Жарияланбаған ақпараттың құпиялылығын сақтау мақсатында мемлекеттік кірістер органдарымен қандай деректерді қорғау шаралары қарастырылған?»*

 ***Жауап*.**Деректер базасы көпшілік және ашық сипатта болады, осыған байланысты деректерді қорғау бойынша шаралар қабылдау қарастырылмаған.

1. ***Сұрақ.*** *«Шетелдік қаржыландыру бойынша барлық нысандар есептілігін (017.00, 018.00 н.) біріктіруге болмайма, өйткені жекелеген қазақстандық және шетелдік ұйымдар есептілік нысандарының күрделілігін және оларды толтыру бойынша әдістемелік ұсынымдардың болмағандығын атап өтеді?»*

 **Жауап**. ҚР Қаржы министрлігінің 19.10.2016ж. №№ 553, 554 бұйрықтарымен шетелдік қаржыландыру мониторингі бойынша 017.00, 018.00 есептілік нысандары бекітілген. Оларды толтыруға ереже және мемлекеттік кірістер органдарына табыс етуі. 2016 жылғы 4 тоқсанға есептілікті табыс ету мерзімі өткеннен кейін (яғни 15.02.2017ж. кейін) ҮЕҰ әсерлеріне талдауды өткізу жоспарланып отыр. ҮЕҰ-дан есептілікке, оның ішінде оны толтыру рәсімдеріне ескертулер мен ұсыныстар болған жағдайда, қолданыстағы бұйрыққа өзгерістер/толықтырулар бойынша жұмыстар жүргізілетін, сондай-ақ мемлекеттік кірістер органдарының ақпараттық жүйесінде тиісті пысықтау жүргізілетін болады.

***73. Сұрақ.*** *«Егер ҮЕҰ шетелдік көздерден мүлік алмаса, және мүлік туралы ақпаратқа қатысты 017.00, 018.00 н. есептіліктің беттерін толтырмай қалдыруға тырысады, онда есептілік жіберілмейді. Осы мәселені техникалық тұрғыда шешу үшін, нөлдер қоюға тура келеді. Бұл жағдайда, салық органына есептілікті жіберу үшін қандай іс-әрекеттер жүргізу қажет?»*

**Жауап.** Барлық салық төлеушілерге тәсіл бірыңғай және мемлекеттік кірістер органдары (бұдан әрі – МКО) осы принципті ұстануға тырысады. МКО үшін «нөлдер» салық төлеушіде іс жүзінде мүлкі жоқ екендігін, салық төлеушімен тікелей қарым-қатынас үшін қажеттілігі жоқ, салықтық әкімшілендіру мақсатында толтыруды ұмытпағандығын білдіреді. Жүйесінде осылайша толтыруға мәліметтер жоқ болғанда, салық төлеуші міндетті түрде бір жолды толығымен толтыруы техникалық жағынан жүзеге асырылды.

***74. Сұрақ.*** *«018.00н. есептілікті жіберуге мүмкіншілік болмайтын жағдайлар туындайды, өйткені Салық төлеушінің кабинетінде «Жүйелік қате» деген хабарлама шығып тұрады, «Салық төлеушінің СЕӨЖ» Клиенттік қосымша арқылы жіберуге тура келеді. Бұндай жағдайда қайда жүгіну қажет және жағдайды қалай шешуге болады?»*

**Жауап.** Салық есептілігін, сонымен қатар 017.00, 018.00н. есептілігін толтыру және тапсыру бойынша техникалық мәселелерді шешу үшін, СЕӨЖ/СТК Пайдаланушыларға қолдау көрсету қызметі жұмыс істейді (адресі sonosd@mgd.kz). Мәселемен баяндай отырып, өтінімді қалыптастыру, және көрсетілген мекен-жайға Көрсету қызметіне жолдау қажет.

***75. Сұрақ.*** *«018.00н. есептілікті барлық банктік, кассалық төлемдер, ЖСН, БСН, ұйымдардың атауларын, сомма және төлем күнін қолмен толтыру кезінде жағдайлар туындайды. Бұндай операциялар салық кезеңінде бірнеше жүздеген, ұйымның белсенділігінен және жобаның санына қарай болуы мүмкін, сондықтан бұл орынсыз болып табылады. 1С-тен есептілікті жүктеуге мүмкіндік беретін және 018.00 нысанына жүктейтін электрондық жүйе бар ма?»*

**Жауап**: ҚР ҚМ Мемлекеттік кірістер комитетінің арнайы сайтында (kgd.gov.kz) **салық есептілігі нысанының** **көп қатарлы тізілімін толтыру,** **сондай-ақ 017.00, 018.00** н. есептілігін «Салық төлеушінің СЕӨЖ» ақпараттық жүйесінде Microsoft Office Excel форматында және жүктеуге (импорттау) мүмкіндігі бар. Тізілімдерді толтыру үшін үлгілер Ақпараттық жүйе → СЕӨЖ АЖ → Бағдарламалық қамтамасыз ету → Microsoft Office Excel мекен-жай бойынша форматтағы үлгілер салық есептілігі нысанын көп қатарлы тізілімдерін толтыру үшін орналастырылған.

***76. Сұрақ.*** *«Егер шетелдік қаржыландырудан түскен ақшаны өз қажеттілігі үшін пайдаланса? Оларды 018.00 есеп нысанында көрсету қажет пе?»*

**Жауап:** 018.00 есеп нысанын толтыру кезінде 2016 жылғы 19 қазандағы №554 Қазақстан Республикасы Қаржы министрлігінің бұйрығымен бекітілген Қағидасын басшылыққа алу қажет. Ия, алынған ақша өз қажеттілігі үшін жұмсалатын болса көрсету қажет, яғни қорытындысында алынған ақшаның сальдосы (алынған ақша толық жұмсалғаннан кейін) шығу керек: алынған ақша=жұмсалған ақша.

***77. Сұрақ.*** *«Жабықтаушылардың көрсеткен қызметіне төленген немесе кез-келген жалақыны, салықтарды төлеуге шығындалған ақша «Ақшаны шығындау» ұғымына кіре ме?»*

**Жауап.** Кез-келген, яғни қорытындысында алынған ақшаның сальдосы (алынған ақша толық жұмсалғаннан кейін) шығу керек: алынған ақша=жұмсалған ақша.

***78. Сұрақ.*** *«Компания ақша түскеннен кейін, 10 күн ішінде 017.00 нысанының хабарлмасын тапсыру керек. Осы нысанда сомалар келісімді жасаған күнге көрсетіледі, ал ақшалар тұрақты түрде ай сайын көрсетіліп отырады. Осындай жағдайда 017.00 нысанын қалай беру керек?»*

**Жауап:** 017.00, 018.00 есеп нысанын толтыру кезінде 2016 жылғы 19 қазандағы №№553, 554 Қазақстан Республикасы Қаржы министрлігінің бұйрығымен бекітілген Қағидаларын басшылыққа алу қажет.Қағидаларға сәйкес 017.00 нысанының хабарламасын шет елдік көздерден алынуға жататын ақша (мүлік) бойынша жасалған келісім жасалған күннен кейін 10 күн ішінде тапсырылады. Нақты алынған ақшалар (мүліктер) бойынша тоқсан сайын мәліметтер 018.00 нысанында осы алынған ақшаның салық кезеңінде (тоқсан) толтырылады, сондай ақ басқа кезеңде (тоқсанда) жұмсалуы мүмкін. 018.00 нысанын беру алынған ақшаны (немесе) басқа да мүлікті толық жұмсап болған соң ғана тоқтатылады.

1. ***Сұрақ.*** *«Салық және бюджетке төленетін басқа да міндетті төлемдер туралы (Салық кодексі) Кодексінің 14-бабы 1-1-тармағының 1) тармақшасында ақпаратты жинау, талдау және таралуы, бұл нені түсіндіреді?»*

**Жауап.** Салық кодексінің 12-бабы 3-тармағына сәйкес Салық кодексінде пайдаланылатын Қазақстан Республикасының азаматтық және басқа да заңнамасы салаларындағы ұғымдар, егер Салық кодексінде өзгеше көзделмесе, Қазақстан Республикасы заңнамасының сол салаларында пайдаланылатын мағыналарында қолданылады.

Басқа да салаларының талдауы көрсеткендей, сөздер мен сөз тіркестері көрсетілген үшін арнайы анықтаулар пайдаланылмайды. Тиісінше, осы сөздер мен сөз тіркестері оның лексикалық мәндерінде көрсетілгендей, мағынасы мен мазмұнында пайдаланылады.

Лексикалық мәндерін ескере отырып, заң әзірлеушілерге мынадай іс-әрекеттер түсіндіріледі, бірақ шектелмейді:

**АҚПАРАТ –** қабылданатын және берілетін, тұлғалармен қабылдануы мүмкін, сондай-ақ электронды машиналармен және басқа да ақпараттық жүйелерімен әр түрлі көздерімен сақталатын кез келген мәліметтер,материалдар;

**АҚПАРАТ ЖИНАУ** – қызығушылық объектісі бойынша барлық деректерді жинау;

**АҚПАРАТ ТАЛДАУ** – алғашқы мәліметтер мен нәтижелерінің деректері жиынтығынан алынған шығарылуымен байланысты, кез келген іс-әрекеттер;

**АҚПАРАТТЫ ТАРАТУ** – жариялау, жария ету және таныстыру.

1. ***Сұрақ.*** *«Қандай кұжаттардың негізінде жинау, талдау және ақпаратты тарату бойынша қызметі анықталатын болады?»*

**Жауап.** Бастапқы бухгалтерлік құжаттар негізінде анықталады, бухгалтерлікесеп жәнеқаржылықесептілік туралы заңнамасының әрекеті қолданылатын тұлғалар үшін.

Олардың нәтижелерін талдау немесе тарату, материалдар мен жиналған мәліметтер бойынша қалған тұлғалар үшін.

Сонымен қатар, жариялайтын, тарататын және (немесе) орналастыратын ақпарат пен материалдарда тапсырыс берген осындай тұлғалар туралы мәліметтер, ақпарат пен материалдардың шетел субъектілерінің қаражаты есебінен дайындалғаны, таратылғаны және (немесе) орналастырылғаны туралы нұсқау қамтылуға тиіс екендігі осы баптың 1-2 тармағымен белгіленгендігін ескеру керек.

1. ***Сұрақ.*** *«Жинау, талдау және ақпаратты тарату қызметтің негізгі түрі болып табылмайды, ал тек ілеспе шаттардағы осы баптың шеңберіндегі тұлғалар есеп беру міндеттерінен босатылатын болама?».*

**Жауап.** Салық кодексінің 14-бабы көрсетілген 1-1 тармағында негізгі және қосымша қызмет түрлерін бөлуді қарастырылмаған, тиісінше сұрақта көрсетілген барлық тұлғалардың міндеті туындайды.

1. ***Сұрақ.*** *«Азаматтар мен ұйымдардың көмек көрсетуге дегеніміз не? Олармен заңды кеңес беру түсіндіріледі ме?»*

**Жауап.** «Мемлекет кепілдік берген заң көмегі туралы» 2013 жылғы 3 маусымдағы Қазақстан Республикасы Заңының 1-бабы 2-тармағына сәйкес құқықтық консультация беру - мемлекет кепілдік берген заң көмегін алуға құқығы бар жеке және заңды тұлғаларға ауызша және жазбаша консультациялар нысанында, оның ішінде арыздарды, шағымдарды, өтінішхаттарды және құқықтық сипаттағы басқа да құжаттарды жасау мәселесіне қатысты консультациялар нысанында көрсетілетін, мемлекет кепілдік берген заң көмегінің түрі.

1. ***Сұрақ.*** *«Дұрыс емес мәліметтер дегеніміз не?».*

**Жауап.** «Жеке және заңды тұлғалар және (немесе) заңды тұлғаның құрылымдық бөлімшелері шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан алынған ақшаны және (немесе) өзге де мүлікті алғаны және жұмсағаны туралы мәліметтерді мемлекеттік кірістер органдарына ұсыну қағидаларын, мерзімін және нысанын бекіту туралы» Қазақстан Республикасы Қаржы министрінің 2016 жылғы 19 қазандағы № 554 бұйрығының 2-тарауының 15-тармағына сәйкес егер мыналар:

1) мемлекеттік кірістер органының коды көрсетілмесе, немесе

2) «БСН (ЖСН)» (бизнес сәйкестендіру нөмірі, жеке сәйкестендіру нөмірі) көрсетілмесе немесе дұрыс жазылмаса, немесе

3) ақша және (немесе) басқа да мүлікті берген субъектінің аты көрсетілмесе немесе дұрыс жазылмаса, немесе

4) қағаз тасығышта жасалған мәліметтерге жеке не заңды тұлғалардың не (немесе) заңды тұлғалардың құрымдық бөлімшелерінің басшылары қол қоймаған, мөрмен куәландырмаған жағдайда (бар болғанда) мәліметтер мемлекеттік кірістер органдарына тапсырылмаған болып табылады.

1. ***Сұрақ.*** *«Бас шетелдік ұйымдардан өкілдік/филиалдарға түскен қаражаттар, шетелдік көздерден ақша немесе мүлік болып қаралама, бұл жағдайда қаражаттың өкілдігі/филиалдарымен және бас ұйымдарымен ешқандай мәміле жасамаса (өйткені ақша қаражатының қозғалысы бір ұйым шеңберінде жүреді және бұл қаражаттар бір ұйымда қалады)?».*

**Жауап.** Кодекстің нормаларын негізге ала отырып, Салық кодексінің 14-бабы 1-1-тармағымен белгіленген заңды тұлғаның құрылымдық бөлімшелеріне және (немесе) тұлғаларға қолданылады.

Тиісінше, бас шетелдік ұйымынан қаражат түскен жағдайда өкілдігі/филиалында 1-1 тармағының нормасында көрсетілген қызметін жүзеге асырған жағдайда мәліметтер мен хабарламаларды ұсыну бойынша міндеттемесі туындайды.

1. ***Сұрақ.*** *«Қазақстан Республикасы аумағында тіркелген Шетелдік ұйымдардың өкілдіктері/филиалдарымен ұсынатын қаражаттар шетелдік қаржыландыру көздері ретінде қараластырылады ма?»*

**Жауап.** Қазақстан Республикасы азаматтық заңнамасына сәйкес филиалдар мен өкілдіктер заңды тұлғаның құрылымдық бөлімшелері ретінде қарастырылады. Филиалдар мен өкілдіктер заңды тұлғаның атынан өз қызметін жүзеге асырады. Тиісінше, олармен бөлінген қаражаттар, шетелдік қаржыландыру объектілері ретінде қарастырылуы тиіс.

1. ***Сұрақ.*** *«Салық кодексіне өзгерістер күшіне енгенге дейін келісім-шартқа қол қойған жағдайда, яғни 11.10.2016ж. дейін және ақша қаражатын алған нақты осы күннен кейін алса, қаржыландыру алынған туралы немесе осы қаражаттарды жұмсағандығы бойынша хабарламаны тапсыру қажет болады ма?»*

**Жауап.** Ережеге сәйкес жеке және заңдытұлғалармен мәміле жасалған күннен кейінгі күннен бастап 10 жұмыс күні ішінде, шетелдік көздерден алынуға жататын ақша және мүліктер туралы деректерді толтыру міндеттілігімен хабарламаны мемлекеттік кірістер органдарына берілуі тиіс.

Ал, бұрын жасалған мәмілелердің шарттарына өзгерістер енгізілген жағдайда келісім-шарттың сомасын өзгерту міндеттемелердің орындалу мерзімдері бөлігінде, мәміле шарттарына өзгерістер енгізген күннен кейінгі күннен бастап 10 жұмыс күні ішінде Хабарлама тапсырылады.

Осылайша, есептілікті ұсыну бойынша міндеттілігі Салық кодексінің түзетулеріне қолданысқа енгізілгеннен кейін туындайды, яғни 2016 жылғы 11 қазаннан бастап, шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан ақша және (немесе) өзге де мүлкіне.

1. ***Сұрақ.*** *«Шетелдік қаржыландыру бойынша келісім-шартқа қол қойылған болса, қаржыландыру туралы хабарлама ұсынылған, бірақ кезекті есептілікті тапсыру үшін нақты қаржыландыру заңнамада белгіленген мерзімде алынбаған. Бос есептілікті тапсыру қажет пе, қаржыландыру әлі түспегендігі және шығындар болмағандығын көрсету үшін?»*

 **Жауап.** Қазақстан Республикасы Қаржы министрінің 2016 жылғы 19 қазандағы № 553 және 554 бұйрықтарымен сәйкесті ақшаны және өзге де мүлікті алғаны және жұмсағаны туралы мәліметтер мен хабарламалардың тәртібі, мерзімі және нысаны бекітілген.

 Бұл ретте өзге де мүлікті және ақшаны жұмсағаны және алғаны туралы мәліметтер сол жұмсалған және алынған кезеңде ұсынылуы тиіс.

1. ***Сұрақ.*** *«Егер, шетелдік қаржыландыру бойынша келісім-шартқа қол қойылған болса, қаржыландыру туралы хабарлама ұсынылған, бірақ кезекті есептілікті тапсыру үшін нақты қаржыландыру заңнамада белгіленген мерзімде алынбаған. Бұл ретте ұйым қызметі бойынша шетелдік қаржыландыру келуге тиіс, бірақ әлі келмеген, өз есебінен немесе қарыз қаражаты есебінен шығындар шеккен болса. Осы шығындарды есептілікте көрсетуге болады ма, бағанда із-жүзінде алынған қаражат 0 нөл деп тұрса?»*

**Жауап:** Қазақстан Республикасы Қаржы министрінің 2016 жылғы 19 қазандағы № 554 бұйрығымен бекітілген, Қағидамен сәйкес мәліметтер, сондай-ақ Ақша қаражатын алғандығы туралы тізілім және Шетелдік субъектілерден ақша қаражатының жұмсалуы туралы тізілімінде қамтылған.

Осыған байланысты, өз есебінен келтірілген шығындарды немесе қарыз қаражаты есебінен есептілікте көрсетілмеуі тиіс.

1. ***Сұрақ.*** *«Жеке тұлғаның есептілігі заңды тұлғаның есептілігінен ерекшеленуге болады ма?».*

**Жауап.** Салық кодексінің 14-бабы 1-1-тармағы жеке және заңды тұлғаның арасындағы айырмашылықты енгізбейді. Тиісінше, Қазақстан Республикасы Қаржы министрінің 2016 жылғы 19 қазандағы № 553 және 554 бұйрықтарымен бекітілген, сәйкесті ақшаны және өзге де мүлікті алғаны және жұмсағаны туралы мәліметтер мен хабарламалардың тәртібі, мерзімі және нысандары заңды және жеке тұлғаларға қолданылады.

1. ***Сұрақ.*** *«Жеке тұлғаға алынған ақшаны, егер оларды жеке мұқтажына жұмсаған жағдайда қалай есеп беру қажет?»*

**Жауап.** Қазақстан Республикасы Қаржы министрінің 2016 жылғы 19 қазандағы № 554 бұйрығымен бекітілген, Қағидамен сәйкес мәліметтер, сондай-ақ Ақша қаражатын алғандығы туралы тізілім және Шетелдік субъектілерден ақша қаражатының жұмсалуы туралы тізілімінде қамтылған.

Жеке мұқтажына жұмсаған жағдайда жеке тұлға шығындары туралы Тізілімнің «B» және «C» бағаналарында өзінің ЖСН және Аты-жөні, әкесінің атын көрсетеді.

1. ***Сұрақ.*** *«Осы заңның шеңберінде, шетел азаматына заңгерлік қызмет көрсет, жеке тәжірибелі заңгер қаламақы үшін есеп беру керек пе?».*

**Жауап.** Есептілікті ұсыну бойынша талаптар *жеке* тәжірибелі заңгерге, заң қызметін көрсету бойыншашетелдік көздерден ақша және (немесе) өзге де мүлікті алған, оның ішінде оң хабардар ету, қорғау және азаматтарға және ұйымдарға өкілдік еткен, сондай-ақ оларға кеңес берген жағдайда таратылатын болады.

1. ***Сұрақ.*** *«Шетелдік көздердің есебінен және осындай жобалар аясында жүзеге асыратын, жинау, ақпаратты талдау, оқытуды жүзеге асыратын коммерциялық компаниялар осы Заңның шеңберінде есеп беру керек пе?».*

**Жауап.** Салық кодексінің 14-бабы 1-1-тармағының екінші бөлігінің 1)-16)-тармақшаларында ерекшеліктері анықталған. Қалған жағдайларда бұл норма заңды тұлғалар нысандары арасындағы айырмашылықтарды белгілемейді. Норманың әрекетімен коммерциялық мақсатта қызметін жүзеге асырған кездегі жағдайларды қоспағанда, жинау, талдау және ақпаратты таратуды жүзеге асыратын барлық тұлғалар жатады.

Яғни, коммерциялық нысандағы заңды тұлға жинау, талдау және ақпаратты тарату бойынша қызмет мақсатында коммерциялық анықтау үшін өлшемі болып табылмайды.

1. ***Сұрақ.*** *«Осы заңның шеңберінде шетелдік көздердің есебінен семинарлар, тренингтер, дөңгелек үстелдерге және т.б. қатысқан жеке тұлғалар есеп беру керек пе?».*

**Жауап.** Егер семинарға қатысу Салық кодексінің 14-бабы 1-1-тармағында көрсетілген қызметті жүзеге асыру бойынша тікелей міндеттері қатысушыға жүктелсе, онда мұндай қатысушы мемлекеттік кірістер органдарына хабарлама мен мәліметтер ұсынуға міндетті.

1. ***Сұрақ.*** *«Құрылтай жарналары шет мемлекет азаматының ұйымына, сондай-ақ осы Заңның күшіне кіреді ме?».*

**Жауап.** Салық кодексінің 14-бабы 1-1-тармағында тұлғалармен хабарлама мен мәліметтерді ұсыну жағдайлардың толық тізбесі келтірілген.

Осылайша, шетел азаматынан ұйымдарға құрылтай жарнасы ретінде алынған ақша және (немесе) өзге де мүліктер мемлекеттік кірістер органдарына хабарламалар мен мәліметтерді ұсыну үшін негіз болып табылмайды.

1. ***Сұрақ.****«Егер шетелдік қаржыландыру бойынша жазбаша түрде келісім-шарт болмаса, қаржыландыруды алу болып не есептелінеді (яғни салық органына хабарлама үшін 10 жұмыс күнін қандай сәттен бастап есептейді) және есептілікте түскен қаржыландыруды қай күнмен көрсету керек? Нақты алынған ақша қаражаты/мүлкі негізінде бұл жағдайда қаржыландыруды алынған бойынша хабарламаны ұсыну нақты мәлімет болып есептелінеді ме?»*

**Жауап.** Шын мәнінде, шетелдік қаржыландыруды алған құжаттық немесе электрондық растауы болмаған жағдайда, онда мүмкін деп есептелсін.

1. ***Сұрақ.*** *«Фискалдық чектің немесе төлем тапсырмаларының күні және нөмірі бойынша мәліметтерді ұсына отырып кассалық әдіс бойынша, немесе есептеу әдісі бойынша, орындалған жұмыстың актісі немесе құжаттың күні және нөмірі бойынша мәліметтерді ұсына отырып, шығындар бойынша есепті беруге тиіс пе?»*

**Жауап.** Хабарлама мен мәліметтер салық заңнамасына сәйкес ұсынылатындықтан, оларға Салық кодексінің 57-бабының талаптары қолданылады. Яғни, салық есебін жүргізу есептеу әдісі бойынша теңгеде жүзеге асырады.

1. ***Сұрақ.*** *«Егер ұйым қызметіне заңды көмекке, талдауға, әлеуметтік сауалнамаларға жатпайтын шетелдік қаржыландыру алса, мысалы, мүгедектер үшін қайырымдылық көмек көрсетуге, бірақ, бұл ретте, осындай қызметті және баспасөз конференциясына жобасына қаражат қарастырылған кез келген ҮЕҰ сияқты жұртшылықты хабардар етеді (баспасөз-конференция). Осындай ұйым барлық қаржыландыруға есеп беру қажет пе немесе тек баспасөз конференциясына жұмсалған ақшаға ма?»*

**Жауап.** Біріншіден, Салық кодексінің 14-бабы 1-2-тармағына сәйкес осындай ұйым ақпаратты шетелдік субъектілерінің қаражаты есебінен тарататынын көрсетуге міндетті. Бірақ, хабарламаны және мәліметтерді жасау кезінде қоғамдық ұйым аталған баптың 1-1-тармағын басшылыққа алу қажет. Тиісінше, мұндай жағдайда қоғамдық ұйым ақпаратты таратуға алынған (бөлінген) ақшалай қаражатқа есеп беру қажет.

1. ***Сұрақ.*** *«Дара кәсіпкер болып табылмайтын жеке тұлға шетелдік қаржыландыруды алған жағдайда, қаражат алынған есебінен,шығындардың бухгалтерлік есепті жүргізу қажет пе? Қандай қаржылық есептілік стандарттарына сәйкес? Немесе осындай жеке тұлғаға фискалдық чектердің есебіне енгізілген кассалық әдіс бойынша жеке шығындарына іс-жүзінде жүргізілгендігін есептілікте көрсетуі жеткілікті ме?»*

**Жауап.** Бухгалтерлік есеп және қаржылық есептілік туралы заңнамаға сәйкес бухгалтерлік есепті енгізу бойынша дара кәсіпкер болып табылмайтын тұлғаларға қолданылмайды. Салық кодексінің 14-бабының 1-1-тармағы 1) тармақшасында көрсетілген мақсатта ақша және (немесе) өзге де мүлікті алған жеке тұлға, ақша және (немесе) өзге де мүлікті алғаны және жұмсағаны туралы мәліметтерді толтыру кезінде ақша және (немесе) өзге де мүлік алынған шеңберінде жеке тұлғаның іс жүзінде жүргізілген шығындары көрсетіледі. Бұл ретте жеке тұлғаның жүргізілген шығындары, құжаттармен расталуы тиіс.

1. ***Сұрақ.****«Шетелдік қаржыландыру негізгі құрал ретінде заңда көрсетілген қызметінің мақсатына алған жағдайда, мысалы, құқықтық қорғау және кеңес беру үшін және ол ешқашан іске асырылмайды немесе өтеусіз берілсе, қай кезде осы негізгі құрал бойынша алушының есеп беру мерзімі аяқталады? Осындай мүлік бойынша амортизациясын есептеуді көрсету қажет пе?».*

**Жауап.** Салық кодексінің 14-бабының 1-1-тармағы 1) тармақшасында көрсетілген мақсаттарға шетелдік көздерден негізгі құралдар ретінде мүлікті тұлғамен алынған жағдайда, 10 жұмыс күні ішінде мемлекеттік кірістер органдарына Хабарлама ұсынылады. Жеке және заңды тұлғалар шет мемлекеттерден, халықаралық және шетелдік ұйымдардан, шетелдіктерден, азаматтығы жоқ адамдардан алынған ақшаны және (немесе) өзге де мүлікті алғаны және жұмсағаны туралы мәліметтерді есепті тоқсаннан кейінгі екінші айдың 15 күнінен кешіктірмей мемлекеттік кірістер органдарына ұсынуға тиіс

Мәліметтерде тек алынған мүлік туралы ақпарат көрсетіледі, яғни шығындар туралы Тізілім толтырылмайды. Бұдан кейін мәліметтер тек мүлікті жұмсағанда ғана ұсынылады, бұл ретте амортизацияның сомалары есептелгені туралы ақпарат көрсетілуге жатпайды.

1. ***Сұрақ.*** *«ЭКСПО-2017 көрмесін өткізу аясында іс-шаралар жүзеге асыратын тұлғалар, шетелдік көздердің және осындай іс-шараларды жинау, талдау және ақпаратты тарату шеңберінде Осы заңның негізінде есеп беру қажет пе?».*

**Жауап.** Салық кодексінің14-бабы 1-1-тармағының екінші бөлігінің 1)-16) тармақшаларында ерекшеліктер көзделген. Басқа жағдайларда норманың әрекетіне көрсетілген қызмет коммерциялық мақсатта жүзеге асыратын жағдайларды қоспағанда, жинау, талдау және ақпаратты таратуды жүзеге асыратын барлық тұлғалар жатады.

***101. Сұрақ. «****Іссапар шығындарына берілетін қаражаттар, шетелдік қаржыландыру көздері ретінде қарастырылады ма?»*

**Жауап.** Жол жүру, тұру және тәуліктік шығындарды өтеу үшін шетелдік көздерден алынған ақшалай қаражат Салық кодексінің 14-бабы 1-1-тармағының 1) тармақшасында көрсетілген мақсаттарға бағытталған жағдайда мәліметтер мен хабарламаларда өзге де мүлікті және ақшаны алғаны туралы көрсетілуге тиіс. Бұл ретте осы қаражаттардың шығындары өз қажеттіліктерінің шығындары болады.

***102.******Сұрақ. «****Коммерциялық мақсатта қызметті жүзеге асыру» бұл нені түсіндіреді?*

**Жауап.** Салық кодексінің ережелеріне сәйкес, қызметті жүзеге асыру:

1. осындай қызметіне орай табыс алу мақсаты жоқ;
2. алынған таза табысты немесе мүлікті қатысушылар арасында бөлмейтін ұйым коммерциялық емес ұйымға жатады.

Осыған байланысты, көрсетілген жағдайлар болған жағдайда, қызметі коммерциялық емеске теңестіріледі.

***103.******Сұрақ.*** *«Құқықтық хабардар ете отырып» бұл нені түсіндіреді?*

**Жауап.** Құқықтық ақпарат беру - Қазақстан Республикасы заңнамасының мәселелері бойынша ауызша, жазбаша нысандарда, электрондық цифрлық қолтаңбамен куәландырылған электрондық құжат нысанында не көріп танысу түрінде ақпарат ұсыну арқылы белгіленбеген тұлғалар тобына көрсетілетін, мемлекет кепілдік берген заң көмегінің түрі («Мемлекет кепілдік берген заң көмегі туралы»
2013 жылғы 3 маусымдағы Қазақстан Республикасы Заңы 1-бабының 1-тармағы).

\_\_\_\_\_\_\_\_\_\_\_\_\_\_\_\_\_\_\_\_\_